ৰাস্কিন বণ্ড - অসমীয়া ৱিকিপিডিয়া\nৰাস্কিন বণ্ড (ইংৰাজী: Ruskin Bond; জন্ম ১৯ মে' ১৯৩৪) এজন ইংৰাজ মূলৰ ভাৰতীয় লেখক। ১৯৯২ চনত তেওঁ নিজৰ চুটিগল্পৰ সংকলন আৱাৰ ট্ৰিজ ষ্টিল গ্ৰ' ইন ডেহৰাৰ বাবে সাহিত্য অকাডেমি বঁটা লাভ কৰিছিল। শিশু সাহিত্যৰ প্ৰতি তেওঁৰ অৱদানৰ বাবে ১৯৯৯ চনত তেওঁ পদ্মশ্ৰী উপাধিৰে আৰু ২০১৪ চনত পদ্মভূষণ উপাধিৰে বিভূষিত হয়। তেওঁ বৰ্তমান নিজৰ পালিত পৰিয়ালৰ সৈতে মুচৌৰীৰ কাষৰ লেণ্ডৰত বাস কৰে।\nশ্বাৰজাহ আন্তঃৰাষ্ট্ৰীয় গ্ৰন্থমেলাত 'মিট দ্য অ'থৰ' অনুষ্ঠানত ৰাস্কিন বণ্ড, ২৩ নৱেম্বৰ ২০১১\n১৯ মে', ১৯৩৪ (৮৮ বছৰ)\nকচৌলী, ছ'লান হিমাচল প্ৰদেশ, ভাৰত\n1 জীৱন আৰু কেৰিয়াৰ\n3 লেখনিৰ ৰীতি\nজীৱন আৰু কেৰিয়াৰসম্পাদনা কৰক\nৰাস্কিন বণ্ডে কচৌলীৰ এক মিলিটাৰী হস্পিটালত জন্মগ্ৰহণ কৰে। এলেন আৰু উইলিয়াম আছিল তেওঁৰ সহোদৰ। ৰাস্কিনৰ পিতৃ ৰাজকীয় বায়ুসেনাৰ সৈতে আছিল। বণ্ডৰ চাৰি বছৰ বয়সত তেওঁৰ মাতৃৰ পিতৃৰ সৈতে বিচ্ছেদ হয় আৰু তেওঁ এক পূৰ্বতে বিবাহিত পঞ্জাবী-হিন্দু মিঃ হৰিৰ সৈতে বিবাহত বহে। বণ্ডে তেওঁৰ বাল্যকালৰ প্ৰথমছোৱা সময় জামনগৰ আৰু ছিমলাতে পাৰ কৰে। ১৯৪৪ চনত মেলেৰিয়াত আক্ৰান্ত হৈ পিতৃৰ আকস্মিক মৃত্যু হোৱাৰ পিছত দহ বছৰ বয়সত ৰাস্কিনে ডেৰাডুনত থকা আইতাকৰ ঘৰত থাকিবলৈ যায়। ৰাস্কিনৰ নিজ মাতৃয়েই তেওঁক ডাঙৰ-দীঘল কৰে যি এজন ভাৰতীয় ব্যৱসায়ীৰ সৈতে পুনৰবাৰ বিবাহত বহে। ছিমলাৰ বিশ্বপ কটন স্কুলত বণ্ডে স্কুলীয়া শিক্ষা সম্পূৰ্ণ কৰে আৰু ১৯৫২ চনত সেই শিক্ষানুষ্ঠানৰপৰাই স্নাতক উপাধি গ্ৰহণ কৰে। গ্ৰন্থ আৰু লেখনিৰ প্ৰতি ৰাস্কিনৰ ভালপোৱাৰ ভাৱ সৰুৰেপৰাই জাগ্ৰত হৈছিল কিয়নো তেওঁৰ দেউতাকে তেওঁক কিতাপৰ যোগান ধৰাৰ লগতে প্ৰকৃতি বিষয়ত সৰু-সুৰা লেখনি লিখিবলৈ উৎসাহিত কৰিছিল আৰু তেওঁক পাহাৰৰ ওপৰলৈ লৈ গৈছিল।\nহাইস্কুলীয়া শিক্ষা সমাপ্ত কৰাৰ পিছত তেওঁ ইংলেণ্ডত চাৰি বছৰ কটায়। লণ্ডনতে তেওঁ অৰ্ধ-আত্মজীৱনিমূলক কাহিনী এক এংলো-ইণ্ডিয়ান মাউৰা ল'ৰা ৰাষ্টিৰ কথাৰে নিজৰ প্ৰথমখন উপন্যাস দ্য ৰূম অন দ্য ৰূফছ লিখাৰ কাম আৰম্ভ কৰে। উপন্যাখনে ১৯৫৭ চনৰ জন লুৱেলিন ৰায়ছ বঁটা লাভ কৰে, যি বঁটা ৩০ৰ অনূৰ্ধ্ব্ব ইংৰাজ কমনৱেলথ লেখকক দিয়া হয়। বণ্ডে কিতাপখনৰ জৰিয়তে পোৱা অগ্ৰিম ধনখিনি সাগৰ পথেদি বোম্বেলৈ আহিবলৈ ব্যৱহাৰ কৰে। তেওঁ কিছু বছৰ দিল্লী আৰু ডেৰাডুনত সাংবাদিক হিচাপে কাম কৰে। ১৯৬৩ চনৰপৰা তেওঁ এজন স্বতন্ত্ৰ লেখক হিচাপে হিমালয়ৰ পাদদেশৰ এক চহৰ মুচৌৰীত থাকিবলৈ লয়।দ্য ৰূম অন দ্য ৰূফৰ ছিকুৱেল হিচাপে তেওঁ ভেগৰেণ্টছ ইন দ্য ভেলী ৰচনা কৰে। ১৯৯৩ চনত পেংগুইন ইণ্ডিয়াই এই দুয়োখন উপন্যাস একত্ৰ কৰি প্ৰকাশ কৰিছিল। পৰৱৰ্ত্তী বছৰটোত পেংগুইন ইণ্ডিয়াই তেওঁৰ বাস্তৱ আধাৰিত লেখনিৰ এক সংকলন দ্য বেষ্ট অফ ৰাস্কিন বণ্ড প্ৰকাশ কৰে। আতিভৌতিকতাৰ প্ৰতি তেওঁৰ আকৰ্ষণৰ ফলতেই ঘ'ষ্ট ষ্ট'ৰীজ ফ্ৰম দ্য ৰাজ, এ ছিজন অফ ঘ'ষ্টছ, এ ফেচ ইন দ্য ডাৰ্ক এণ্ড আদাৰ হ'ণ্টিঙছ আদি জনপ্ৰিয় কিতাপ ৰচনা কৰে।\nদ্য ইণ্ডিয়ান কাউন্সিল ফৰ চাইল্ড এডুকেচনে ভাৰতৰ শিশু সাহিত্যৰ ক্ষেত্ৰখনত তেঔঁৰ অগ্ৰগণী ভূমিকাক স্বীকৃতি দিয়ে আৰু ১৯৯২ চনত আৱাৰ ট্ৰিজ ষ্টিল গ্ৰ' ইন ডেহৰাৰ বাবে সাহিত্য অকাডেমি বঁটাৰে সন্মানিত কৰে।\nবণ্ডৰ ইতিহাসমূলক উপন্যাস এ ফ্লাইট অফ পিজনছৰ (ভাৰতৰ ১৮৫৭ চনৰ বিদ্ৰোহৰ এটা খণ্ডৰ বিষয়ে) ওপৰত ভেঁটি কৰি শশী কাপুৰে জুনুন নামৰ এক হিন্দী কথাছবি নিৰ্মাণ কৰে যাৰ পৰিচালক আছিল শ্যাম বেনেগাল। নিজৰেই চুটিগল্প সংকলন চুছান্নাজ চেভেন হাজবেণ্ডৰ ওপৰত আধাৰিত বিশাল ভৰদ্বাজৰ ছবি সাত খুন মাফত ৰাস্কিন বণ্ডে প্ৰথমবাৰৰ বাবে ভূমুকি মাৰে। নাম ভূমিকাত প্ৰিয়ংকা চোপ্ৰাই অভিনয় কৰা এই ছবিত তেওঁ এজন পুৰোহিতৰ ভূমিকাত অভিনয় কৰে। ইয়াৰ আগতেও বণ্ডে ভৰদ্বাজৰ সৈতে তেওঁৰ লেখনিৰ ওপৰত আধাৰিত দ্য ব্লু আম্ব্ৰেলাত একেলগে কাম কৰিছিল।\nলেখনিৰ ৰীতিসম্পাদনা কৰক\nবণ্ডৰ সিংহভাগ লেখনিয়েই তেওঁ বাল্যকালছোৱা কটোৱা হিমালয়ৰ পাদদেশৰ পাৰ্বত্য নিবাসসমূহৰদ্বাৰা অনুপ্ৰাণিত। ১৭ বছৰ বয়সতে বণ্ডে তেওঁৰ প্ৰথমখন উপন্যাস দ্য ৰূম অন দ্য ৰূফছ লিখিছিল যিখন তেওঁৰ ২১ বছৰ বয়স হওঁতে প্ৰকাশিত হৈছিল। উপন্যাসখন সম্পূৰ্ণৰূপে ডেৰাডুনৰ তেওঁৰ মূধচত থকা সৰু ভাড়াতীয়া কোঠালিটো আৰু বন্ধুবৰ্গৰ সৈতে হোৱা অভিজ্ঞতাৰ ওপৰত আধাৰিত আছিল। সেই সময়ৰ পৰা তেওঁ এতিয়ালৈকে তিনি শতাধিক চুটিগল্প, ৰচনা আৰু ভেগৰেণ্টছ ইন দ্য ভেলী, দ্য ব্লু আম্ব্ৰেলা, ফানি চাইড আপ, এ ফ্লাইট অফ পিজনছ আদি উপন্যাস আৰু ত্ৰিশখনতকৈও অধিক শিশুগ্ৰন্থ ৰচনা কৰিছে। তেওঁৰ আত্মজীৱনীৰো দুটা খণ্ড প্ৰকাশ পাইছে। চিনছ ফ্ৰম এ ৰাইটাৰ্ছ লাইফত এংলো-ইণ্ডিয়াত তেওঁৰ সময়বোৰৰ কথা বৰ্ণিত হৈছে; দ্য লেম্প ইজ লিট বণ্ডৰ ৰচনা আৰু তেওঁৰ কাকতৰ লেখনিৰ এক সংকলন।\nবণ্ডে কয় যে তেওঁৰ আত্মজীৱনিমূলক লেখনি ৰেইন ইন দ্য মাউণ্টেইনছ মুচৌৰীত কটোৱা বছৰবোৰৰ বিষয়ে, চিনছ ফ্ৰম এ ৰাইটাৰ্ছ লাইফে তেওঁৰ প্ৰথম ২১টা বছৰ বৰ্ণনা কৰিছে। চিনছ ফ্ৰম এ ৰাইটাৰ্ছ লাইফে বণ্ডৰ ইংলেণ্ড যাত্ৰা, তেওঁৰ প্ৰথমখন গ্ৰন্থ দ্য ৰূম অন দ্য ৰূফছৰ বাবে প্ৰকাশক বিচাৰি কৰা সংগ্ৰাম আৰু ভাৰতলৈ, বিশেষকৈ ডেৰাডুনলৈ ঘূৰি আহিবলৈ তেওঁৰ ইচ্ছাৰ ওপৰত আলোকপাত কৰিছে। বণ্ডে কয়, "ই মোৰ পিতৃ-মাতৃৰ বিষয়েও বহু কথা কৈছে। " "গ্ৰন্থখন মোৰ প্ৰথমখন উপন্যাসৰ প্ৰকাশ আৰু মোৰ জীৱিকাৰ বিষয়ে লিখাৰ সিদ্ধান্তৰে শেষ হৈছে। ," বণ্ডে লগতে কয়, "ই মূলতঃ মই কেনেকৈ লেখক হ'লো সেই কথা বৰ্ণনা কৰিছে। "\nতেওঁৰ উপন্যাস দ্য ফ্লাইট অফ পিজনছক মাৰ্চেণ্ট আইভৰিয়ে এক চলচ্চিত্ৰ জুনুনৰ ৰূপ দিয়ে। দ্য ৰূম অন দ্য ৰূফছক বিবিচিৰদ্বাৰা নিৰ্মিত এক দূৰদৰ্শন শৃংখলাৰ ৰূপ দিয়া হয়। দ্য নাইট ট্ৰেইন এট ডেউলী, টাইম ষ্টপছ এট ছামলি, আৱাৰ ট্ৰিজ ষ্টিল গ্ৰ' ইন ডেহৰা আদি গল্পক ভাৰতৰ বিদ্যালয়সমূহৰ পাঠ্যক্ৰমত অন্তৰ্ভুক্ত কৰা হৈছে। ২০০৭ চনত বলিউদৰ চলচ্চিত্ৰ পৰিচালক বিশাল ভৰদ্বাজে বণ্ডৰ জনপ্ৰিয় শিশু উপন্যাস দ্য ব্লু আম্ব্ৰেলাৰ আধাৰত এখন ছবি নিৰ্মাণ কৰে। ছবিখন শ্ৰেষ্ঠ শিশু ছবিৰ ৰাষ্ট্ৰীয় বঁটা লাভ কৰে।\nগাৰলেণ্ড অফ মেমৰিজ\nদ্য বয় হু ব্ৰ'ক দ্য বেংক\nবাছ ষ্টপ, পিপলনগৰ\nফানি ছাইড আপ\nৰেইন ইন দ্য মাউণ্টেইনছ-নটছ ফ্ৰম দ্য হিমালয়াজ\nআৱাৰ ট্ৰিজ ষ্টিল গ্ৰ' ইন ডেহৰা\nএ ছিজন অফ ঘ'ষ্টছ\nএ টাউন কল্ড ডেহৰা\nএন আইলেণ্ড অফ ট্ৰিজ\nদ্য নাইট ট্ৰেইন এট ডেউলী\nএ ফেচ ইন দ্য ডাৰ্ক এণ্ড আদাৰ হ'ণ্টিঙছ\nদ্য এডভেঞ্চাৰছ অফ ৰাষ্টি\nদ্য লষ্ট ৰুবী\nক্ৰেজী টাইমছ ৱিথ আংকল কেন\nদ্য ডেথ অফ ট্ৰিজ\nটেলছ এণ্ড লিজেণ্ডজ ফ্ৰম ইণ্ডিয়া\nহিপ হপ নেচাৰ বয় এণ্ড আদাৰ পয়েমছ\nৰূম অন দ্য ৰূফ\nভেগৰেণ্টছ ইন দ্য ভেলী\nচিনছ ফ্ৰম এ ৰাইটাৰ্ছ লাইফ\nচুছান্নাজ চেভেন হাজবেণ্ডছ\nএ ফ্লাইট অফ পিজনছ\nলেণ্ডৰ ডেজ - এ ৰাইটাৰ্চ জাৰ্ণেল\nদ্য ৰোড টু দ্য বাজাৰ\nদ্য পেন্থাৰছ মুন\nৱানছ আপন এ মনচুন টাইম\nদ্য ইণ্ডিয়া আই লাভ\nদ্য কাশ্মীৰ ষ্ট'ৰীটেলাৰ\nদ্য ব্লু আম্ব্ৰেলা\nদ্য টাইগাৰ ইন দ্য টানেল\nদিল্লী ইজ নট ফাৰ\nফানি চাইড আপ\nৰাস্কিন বণ্ডছ চিলড্ৰেন অমনিবাছ\n↑ 1.0 1.1 "Ruskin Bond : The Writer - Let's meet Ruskin Bond". http://ruskinbond.tripod.com/letsmeetruskin.htm। আহৰণ কৰা হৈছে: 21 December 2012.\n↑ Sinha, Arpita (18 May 2010). "The name is Bond, Ruskin Bond". http://www.allindianewssite.com/7396/the-name-is-bond-ruskin-bond। আহৰণ কৰা হৈছে:3March 2011.\n↑ "Ruskin Bond to doacameo in 'Saat Khoon..'". The Times Of India. Archived from the original on 2012-07-15. http://archive.is/vKro.\n↑ Ruskin Bond celebrates 25th anniversary of Penguin in Bangalore EF News International\n↑ Two anniversaries andabook launch Ipaimpress.com - International Press Association publication\n↑ Bond, Ruskin, and Prabhat K. Singh. Rāta ke ajanabī. Dillī: Ātmārāma eṇḍa Saṃsa, 1998. ISBN 978-81-7043-343-9\n↑ Bond, Ruskin. The Complete Short Stories and Novels. New Delhi: Viking, 1996. ISBN 978-0-670-86835-3\nৱিকিমিডিয়া কমন্সত ৰাস্কিন বণ্ড সম্পৰ্কীয় মিডিয়া ফাইল আছে।\n"A Landour Day with Ruskin Bond' by Ramendra Kumar, Business Line print 10 December 2010\n"The skeleton in the cupboard." Short Story Published in the Times of India\nWalk the talk with Ruskin Bond on NDTV\n"https://as.wikipedia.org/w/index.php?title=ৰাস্কিন_বণ্ড&oldid=304598"ৰ পৰা অনা হৈছে\nশেষ সম্পাদনা কৰা হৈছে 23 October 2021 তাৰিখে 09:21 বজাত\nএই পৃষ্ঠাখন ২৩ অক্টোবৰ, ২০২১ তাৰিখে ১৪:৫১ বজাত অন্তিম সংশোধন কৰা হৈছিল।


ধৰুৱাৰ লুকাভাকু – অৰবিন্দ গোস্বামী – ফটাঢোল\nধৰুৱাৰ লুকাভাকু – অৰবিন্দ গোস্বামী\nলুকা-ভাকু আমাৰ সকলোৰে এক পৰিচিত খেল। এই খেলত এজন লুকাই আৰু আনজনে বিচাৰি উলিয়ায়। আমাৰ দৈনন্দিন জীৱনতো আমি বহুতকে এই লুকা-ভাকু খেলি থকা দেখিবলৈ পাওঁ। মিছা ক’লে কিডাল হ’ব, আমি সকলোৱে এই লুকা-ভাকু কেতিয়াবা নহয় কেতিয়াবা ডাঙৰ হোৱাৰ পিছতো নজনাকৈ খেলি আছোঁ।\nধৰক আপোনাৰ ঘৰলৈ কোনোবা এজন চিনাকি মানুহ আহিল। অৱশ্যে আপুনি তেওঁৰ প্ৰকৃত স্বভাৱ-চৰিত্ৰৰ বিষয়ে একো নাজানে। কিন্তু কথাই-বতৰাই মানুহজন বেচ ভদ্ৰ। মানুহজনে আহি আপোনাক নিজৰ এনে এটা ‘দুখ ভৰী কাহানী’ শুনালে যে আপোনাৰ মুখেৰে “ইচ ইচ!নাপায় আৰু দেই বা ধেই তেনেকুৱা কৰেনেকি আৰু” – নিচিনা কথাবোৰ মুখেৰে ওলাই গ’ল। মানে আপুনি যথেষ্ট ব্যথিত হ’ল কাহিনী শুনি। আপুনি শেষত গৈ বুজি পালেগৈ যে এক হাজাৰ টকা আপুনি মানুহজনক অলপ সময়ৰ বাবে ধাৰলৈ দিলেই আপুনি মানুহজনক দুখৰ পৰা মুক্ত কৰি দিয়া হ’ব। অৱশ্যে মানুহজনৰ প্ৰতিশ্ৰুতি যে কম সময়ৰ ভিতৰতেই বা তাৰো আগতেই তেওঁৰ হাতলৈ তাতকৈ দহগুণমান টকা আহি আছে। আহি আছে মানে হাজাৰ বতাহ-বৰষুণ ধুমুহাইয়ো তেওঁলৈ আহিবলগা টকাকেইটাৰ গতি ৰুদ্ধ কৰিব নোৱাৰে। আপুনিও আনৰ দুখত দুঃখিত হোৱা মানুহ। আপুনি দুই নম্বৰী কৰি টকা নঘটিলেও ইমান পৰিমৰা বিধৰো নহয়। যথেষ্ট পৰিশ্ৰমী বাবে ভগৱানৰ কৃপাত আপোনাৰ হাত খালী নহয়। গতিকে আপুনি মানুহজনক টকাকেইটা ধাৰলৈ দি উদ্ধাৰ কৰিলে। ‘বচ’, সেইদিনাৰপৰা লুকা-ভাকু আৰম্ভ। নিৰ্দিষ্ট দিন পাৰ হৈ যোৱাৰ পিছত দুই এদিনলৈ আপুনি চিন্তা নকৰে। কিন্তু তাৰ পিছত এদিন হয়তো অাপুনি তেওঁক বিচাৰি যাব লাগিব। কিন্তু নিৰ্দিষ্ট দিনা নিৰ্দিষ্ট সময়ৰ আগতে তেওঁ আপোনাৰ ঘৰলৈ টকা দিবলৈ অহাৰ কথা আছিল। মানে আপোনাৰ টকা আপুনি আনক সহায় কৰোঁ বুলি দি আপোনাৰ সময় নষ্ট কৰি লগতে কষ্ট কৰি আপোনাৰ স্কুটী বা বাইকৰ তেল পুৰি তেওঁৰ পিছত দৌৰা সেইদিনাৰ পৰা আৰম্ভ হৈ গ’ল। প্ৰথম দিনা অৱশ্যে কোনো নুলুকায়। সেইদিনা তেওঁ আপোনাক নিজৰ অলপ সমস্যাৰ কথা ক’ব লগতে অলপ সময় বিচাৰিব। আপুনি সময় দিব। কিন্তু বপুৰাই সেইবাৰো আপোনাৰ ওচৰলৈ নাহে। আপুনি সেইদিনা ফোন কৰিব। ফোন নুঠায়। ৰিং হৈ হৈ কাট খায় যাব। আপোনাৰ মূৰটো গৰম তেলত মাছৰ মূৰ ফ্ৰাই হোৱাৰ নিচিনা ফ্ৰাই হৈ যাব। লুকা-ভাকু আকৰ্ষণীয় হৈ উঠিব। আপুনি তেওঁৰ ঘৰলৈ মাকো মাৰিব আৰু তেওঁ ভিন্ন ভিন্ন কৌশল কৰি লুকাব। ফোন কৰিলে চুইছ অফ, নট ৰিচ্চেবুল, বা ৰিং কৰিলেও নুঠাব। এতিয়া আপুনি দৌৰি থাকক। বিচাৰক তেখেত ক’ত লুকাল। তেখেতক কিন্তু বিচাৰি নাপায়। নিজে প্ৰতাৰিত হোৱাৰ কাহিনী দুই-এজনক যেতিয়া ক’ব, তেতিয়াহে ওৰহী গছৰ ওৰ ওলাই পৰিব। তেতিয়া গম পাব যে তেওঁ লুকা-ভাকু খেলৰ এজন পুৰণি পাকৈত খেলুৱৈ। এইদৰে আপুনি এদিন খেলত হাৰিব। হাৰিব বুলি এইবাবেই ক’লো যে আপোনাৰ বাইক বা স্কুটীৰ তেল কোনো মূল্যৰে কিনিব নোৱাৰা সময়, মনৰ শান্তি সকলো নষ্ট কৰি পাকৈত খেলুৱৈয়ে আপোনাৰ মূলধন কেইটাও ঘূৰাই নিদিয়ে অথবা দিলেও আধা বা তাতোকৈ কমহে দিব। শেষত আপুনি আত্মসমৰ্পন কৰিব এই বুলি -“দান দিলো আৰু যাঃ।”\n“সুখ নাই সুখ নাই ক’তো ধৰুৱাৰ।”\nআপোনালোকে জানেনে বাৰু যে আমাৰ অসমীয়া ল’ৰাই দোকান দি অথবা বেপাৰ কৰি কিয় উন্নতি কৰিব নোৱাৰে! কাৰণ অসমীয়া মানুহে অলপ কিবা পালেই বহুত কিবা আছে বুলি দেখুৱাই ভাল পায় আৰু আনৰ দুখত সততে ব্যথিত হয়। নিজৰ লগ-বন্ধুবোৰক নিজৰ বুকুৰ আপোন বুলি ভাবে। দোকান এখন খোলাৰ আগতেই “বাকী খাতা” এখন ঠিক কৰিব লাগিব। পিছলৈ সেই খাতাত বন্ধু-বান্ধৱ, আত্মীয় স্বজনৰ নাম ভৰি পৰিব। খাতা শেষ হৈ যাব কিন্তু আপোনাৰ দোকানত নাম লগোৱা মানুহৰ সংখ্যা নকমে। এখন বহী শেষ হৈ দুখন, তাৰ পিছত বাঢ়ি গৈ থাকিব। এফালে কেচবক্স খালী হৈ গৈ থাকিব অাৰু আনফালে দোকানো খালী হৈ গৈ থাকিব। ইয়াৰ লগে লগে অাপোনাৰ আত্মীয় স্বজনবোৰৰো দেখা-দেখি নোহোৱা হ’ব। দোকান বন্ধ হোৱাৰ পাছত অাপুনি আৰু সেইসকলক বিচাৰি নাপায়। মানে লুকাভালু আৰম্ভ হ’ব। এই লুকাভাকু খেলত আপুনি বৰকৈ ভাগ ল’ব নোৱাৰিব। কাৰণ পকেট খালী হোৱাৰ পিছত আপুনি এজনৰ পিছত দৌৰিবলৈ সেই ধনৰ অভাৱ হ’ব।\n“অলপ পিছত দি আছো” – মনত ৰাখিব সেই ‘অলপ পিছত’ সময়তো আজিলৈকে কাৰো অহা নাই।\n“কাইলৈ দিম” – এইটো অৰ্থহীন কথা। এই বাক্যটোৰ ‘কাইলৈ’ – কেতিয়াও ‘আজি’লৈ সলনি হোৱা নাই।\nবস্তু এটা লৈ যে কয় -“আহি আছো” – তেওঁ ‘আহি আছো’ বুলিহে কৈছে, টকাকেইটা দিয়াৰ কথা কোৱা নাই কিন্তু। সেয়ে নিদিয়ে। এককালীন সাহাৰ্যৰ শাৰীত ধৰি থওক।\n“মানুহ মৰি যোৱা নাইতো” – আৰে বাবা মৰি যোৱাই ভাল। তই থাকিয়েইতো গণ্ডগোল লগাই আছ। টকাকেইটা দিবলৈ শক্তি নাই কিন্তু নিলৰ্জ হৈ ওফাইদাং মাৰিয়েই আছ।\n“দৰমহা হ’লে দিম” – কোন চনৰ কোন মাহৰ দৰমহা কৈছে জানো বাক্যটোত। গতিকে নাপায় সেইকেইটা টকা। নিগনীয়ে কুটিলে বুলি ধৰক।\n“দিম নহয়!” – নিদিয়ে, দেখা নাই জানো! পিছত ‘নহয়’ আছে।\n“আপোনাৰ মূৰত ধৰি শপত খাই কৈছো দিম” – আপোনাৰ মূৰত ধৰি শপত খালে যেতিয়া নিদিলে আপুনি মৰিব। তেওঁৰ শতবৰ্ষ পৰমায়ু।\nআৰু কেইটামান কথা কওঁ, আপোনালোকেই ক’ব হয়নে নহয়।\nধৰুৱাৰ- (১) লাজ নাই – লাজ থকা মানুহে ধাৰ কৰিবলৈ ভয় কৰে।\n(২)ভয় নাই – কোনোবাই মাৰপিট কৰিব বুলি ভয় নাখায়। কাৰণ তেনে কৰিবলৈ গ’লেই ধাৰ দিওঁতাই টকাকেইটা ঘূৰাই নাপাব বুলি যে ভয় কৰে, সেয়া ধৰুৱাই জানে।\n(৩)শান্তি নাই – ক’ত থাকিব শান্তি। কোনোবাই খেদি ফুৰিলে শান্তি সদায় আমাৰ আগে আগে পলায়।\n(৪)খং নাই – খং কাক কৰিবনো? খং কৰিলে নিজৰহে বিপদ। সেয়ে ধৰুৱা মানুহ বেচ ভদ্ৰ।\n(৫)টকা নাই – লোকৰ ধন হজম কৰিব জনা মানুহে কষ্টৰ মূল্য নুবুজে। সেয়ে খৰচ কৰিবলৈও ভয় নকৰে। সেয়ে হাত নিজে নিজে খালী হৈ যায়।\n(৬)সন্মান নাই – ধৰুৱা যিমান ডাঙৰ মানুহ নহওক, খাটি খোৱা বনুৱাও লঠিয়াবলৈ ভয় নকৰে।\n(৭)ঘৰ নাই – ঘৰ ক’ত থাকিব হে? ধৰুৱাৰ বাবে ঘৰ নহৈ সেইটো ‘ৰেষ্ট হাউচ’। ৰাতি ৰেষ্ট লয় আৰু পুৱা উধাও হয়।\n(৮)আত্মীয় নাই – কোন আত্মীয় থাকিবনো? বাহিৰত লুটপাত কৰাৰ আগতে প্ৰথম আত্মীয়ক লুটে। আত্মীয়ই লাজ পাই বেকত নকৰে।\n(৯)দুখ নাই – আত্মা শুদ্ধ মানুহেহে দুখ উপলব্ধি কৰিব পাৰে। মিছাৰ আশ্ৰয়ে আত্মা অশুদ্ধ কৰে। সেয়ে ধৰুৱাই দুখৰ অভিনয় কৰিব পাৰে কিন্তু দুখ কৰিব নোৱাৰে।\nপ্ৰচলিত এই কথাষাৰ মনত ৰাখিব যে, ধাৰ দিয়াজন হেনো কুকুৰ আৰু লোৱাজন ঠাকুৰ।\nসেয়ে ধৰুৱাৰপৰা সাৱধান দেই ৰাইজসকল, ভুল নকৰিব।।\n« প্লট-নাজিয়া হাচান\nমোৰ ফটা প্ৰেম -দিপিকা দাস »\nসঁচা কথা। বৰ বিপদ এইসকল ধৰুৱাৰ পৰা\nসুন্দৰ হৈছে , ভাল লাগিল ৷\nআছে এনেকুৱা এচাম —


আজি গণেশ চতুৰ্থী, গণেশৰ শৰীৰৰ প্ৰতিটো অংগ কিহৰ প্ৰতীক? লোক বিশ্বাস মতে, কিয় আজিৰ দিনটোত আকাশত দেখা নাপাই চন্দ?|What Each Part of lord ganesh Actually Symbolizes– News18 Assam\nআজি গণেশ চতুৰ্থী, গণেশৰ শৰীৰৰ প্ৰতিটো অংগ কিহৰ প্ৰতীক? লোক বিশ্বাস মতে, কিয় আজিৰ দিনটোত আকাশত দেখা নাপাই চন্দ্ৰ?\nগণেশৰ মুখৰ দুয়োটা দাঁত হ’ল-শুদ্ধ আৰু ভুলৰ প্ৰতীক। আৱেগ আৰু বাস্তৱৰ প্ৰতীক।\nNews18 Assam | News18 Assam | August 22, 2020, 12:08 PM IST\nগণেশৰ মূৰ অত্যন্ত ডাঙৰ। ইয়াক বহল অৰ্থত চিন্তা কৰা বুজায়। যাতে সকলোৱে সংকীৰ্ণতাক পৰিহাৰ কৰি আগুৱাই যাব পাৰে।\nসৰু চকু! এই ধাৰণাৰ অৰ্থ মনোযোগ। অৰ্থাত্ মনোযোগৰ জৰিয়তে ভৱিষ্যত সুন্দৰ কৰাৰ চেষ্টা কৰা।\nদীঘল শুৰ। গণেশৰ গুৰ হ’ল গ্ৰহণযোগ্যতাৰ প্ৰতীক। ই আমাক শিকাই- জীৱনত যি পৰিস্থিতিয়ে নাহক, সেয়া মানি ল’বই লাগিব। আনহাতে কঠিন পৰিস্থিতিকো দক্ষতাৰে জয় কৰিব লাগিব।\nডাঙৰ কাণ! গণেশৰ ডাঙৰ কাণৰ অৰ্থ হ’ল সকলো কথা মনোযোগেৰে শুনাৰ অভ্যাস কৰা। আৰু যিখিনি অপ্ৰয়োজনীয় সেয়া আঁতৰাব লাগিব।\nডাঙৰ পেট! গণেশৰ ডাঙৰ পেট হ’ল জীৱন উপভোগৰ প্ৰতীক। ই আমাক শিকাই, জীৱনত যি পৰিস্থিতিয়োই নাহক, সকলো সময়তে আনন্দ মনে থাকা।\nগণেশৰ চাৰিখন হাতৰো আছে তাত্‍পৰ্য। এখন হাতত থাকে কোঠাৰ, যাৰ অৰ্থ পুৰণি যি বেয়া সময়ৰ মুখামুখি হৈছিল,সেয়া আঁতৰাই পেলাওক। এখন হাতত থাকে পদুম ফুল। যাৰ অৰ্থ সহায় জাগ্ৰত হৈ থকা। এখন হাতেৰে সমগ্ৰ বিশ্ববাসীৰ আশীৰ্বাদ দিছে।\nহিন্দু বিশ্বাস অনুসৰি, আজিৰ দিনটো গণেশৰ জন্মদিন। গণেশ চতুৰ্থী সংক্ৰান্তত হিন্দুসমাজত প্ৰচলিত লোক বিশ্বাস মতে, এবাৰ গণেশ চতুৰ্থীত প্ৰতি ঘৰতে মোদক খাই ভৰা পেটেৰে এন্দুৰৰ পিঠিত উঠি ফুৰি আছিল গণেশ। পথত এন্দুৰৰ সন্মুখত এডাল সাপ আহি পৰাত সি ভয়ত কঁপিবলৈ আৰম্ভ কৰে। আৰু এন্দুৰৰ পিঠিৰ পৰা গণেশ পৰি যায় আৰু তেখেতৰ পেট ফাটি সকলো মোদক ৰাস্তাত পৰি যায়। গণেশে উঠি সেইবোৰ বুটলি পেটৰ মাজত সুমুৱাই পেটৰ ফটা ঠাইটুকুৰা সেই সাপডালেৰেই বান্ধি দিয়ে। আকাশৰ পৰা চন্দ্ৰই তাকে দেখি হাঁহে। গতিকে গণেশে অভিসাপ দিয়ে যে, চতুৰ্থীৰ দিনা কোনেও চন্দ্ৰ দেখা নাপাব।\nউল্লেখযোগ্য যে গণেশ অত্যন্ত মোদকপ্ৰিয় দেৱতা। আন একাংশৰ মতে, আজিৰ দিনটোতে শিৱই গণেশে নেদেখাকৈ কাৰ্তিকক এটা ফল দিছিল। চন্দ্ৰই তাকে দেখি হঁহাত শিৱই চন্দ্ৰক অভিশাপ দিয়ে।


বৰলা কাই – বন্দিতা গগৈ বৰা – ফটাঢোল\nএই পৃথিৱীত বহুত মানুহ আছে যি সকল ৰসৰ ভঁৰাল। কেতিয়াবা নিজৰ কথাকে লৈ ইমান ধুনীয়াকৈ ব্যংগ কৰে যে নাহাঁহি নোৱাৰি। তেনে এজন দাদাৰ কথাই কবলৈ লৈছো। দাদাজন এতিয়াও বৰলা হৈ আছে বাবে সকলোৱে বৰলাদা বুলিয়েই মাত লগায়।বিয়াই-সভাহে সকলোৱে বেৰিকুৰি দাদাৰ লগত কথাপাতে।ৰসৰ ভাণ্ডাৰ দাদাই নিজৰ কথাকে বৰ ৰস লগাকৈ কয়।\nএবাৰ এখন বিয়াত এজনে সুধিলে,\n:বৰলা, ছোৱালী চাবলৈ গৈছিলা নহয় কি হ’লগৈ?\n:ঠিক হওঁ হওঁ হৈয়ো নহ’ল আৰু দাদা।\n:এহ আপুনিতো জানেই মই মিছা মাতিব নোৱাৰো।ছোৱালী চাই অহাৰ পাছত ছোৱালীয়ে সুধিলে বোলে আমাৰ ঘৰলৈ আহি কেনেকুৱা পালে। মই বোলো ঠিকেই। বোলে খোৱা বোৱা একা? মই বোলো ঠিকেই আছিল খালি,,,\nছোৱালীয়ে সুধিলে,’কি খালি ,কি বেয়া পালে কওঁক।’মই উপায় হীন হৈ ক’লো, বোলো লুচিকেইখন বৰ সৰু সৰু আছিল, একেবাৰে মেকুৰী কাণখনৰ মান আছিল আৰু লগত দিয়া ভাজিকণো যিকণহে দিলা, এখন লুচিতে খতম, আগলৈ ভাজি বেছিকৈ দিবা। মই ভাজি সৰহকৈ খাই ভালপাওঁ। তোমালোকৰৰ ঘৰৰ লুচি-ভাজি খাই পেটৰ আধায়েই নভৰিল।\nইমানলৈকে কৈ দাদা ৰৈ দিলে।\n:তাৰপাছত কি হ’ল বৰলা?\n:তাৰপাছত যি হ’ব লাগে হ’ল। সঁচা কথা কোৱা বাবে ছোৱালীয়ে হেনো কৈ দিলে ঘৰত ইমান খকুৱা মানুহৰ লগত বিয়া নহওঁ। বুজিছেই নহয় কি হ’ল লেঠাটো।হবলগীয়া কইনাৰ অসহযোগ আন্দোলনৰ বাবেই বৰলা বৰলা হৈয়ো ৰ’লো।\nএনেদৰেই অলপ দিন পাৰ হ’ল। আকৌ ঘুনুক-ঘানাকৈ শুনিবলৈ পোৱা গ’ল যে বৰলাৰ বিয়া ঠিক হৈছে।এইবাৰ ফাইনেল বুলিবই পাৰি। বৰলা হেনো দুই তিনিবাৰ ছোৱালীৰ ঘৰলৈ ভেৰি-ভাটি লৈ অহাযোৱাৰ খবৰো পোৱা গৈছে। ইতিমধ্য বৰলা কাইকো বাটে -হাটে কাণত মোবাইল লৈ অকলে-অকলে মিচিকিয়াই ফুচফুচকৈ কথাপাতি থকাও দুই একে দেখা পালে। বুজা গ’ল বৰলাৰ হ’বলগীয়া কইনাৰ লগত মনৰ মিল ভালকৈয়ে গঢ়ি উঠিছে। কিন্তু মাহ পাৰ হ’ল,বছৰো ঘূৰিবৰ হ’ল বৰলা কাইৰ বিয়াৰ নিমন্ত্ৰণ হ’লে পোৱা নগ’ল। বৰলাক পাছলৈ ফোনত কথাপাতি মিচিকিয়াই হাঁহি থকাও দেখা নগৈছিল, মনটো অলপ সেমেকাহে পৰিলক্ষিত হৈছিলগৈ। ওচৰৰে এজনে এদিন গুজুং-গুজুংকৈ আহি থকা বৰলা কাইক আগভেটি ধৰিলে।\n:বৰলাচোন,ক’ৰপৰা অহা হ’ল বা?\n:অলপ বজাৰৰ পৰা আহিলো কাইটি, ভালে আছে\n:আছোঁ অ কোনোমতে। এই হেৰি নহয়, কথা এটা সু?ধোঁ বেয়া পাবা নেকি?\n:সোধক কাইটি।::নাই নাই বেয়া নাপাও সোধকচোন।\n:তোমাৰ হেনো বিয়াৰ যা-যোগাৰ প্ৰায় শেষ হৈছিল, পিছে বিয়াখননো কেতিয়াকৈ পাতিছা, দিন-বাৰ কিবা ঠিক কৰা হৈছেনে?\nবৰলাকায়ে সন্মুখৰ জনলৈ টলকা মাৰি এপলক চাই ৰ’ল। ছোৱালী হোৱা হ’লে চাগৈ চকুৰে টপ-টপকৈ লোতক নিগৰিলহেঁতেন। এটা দুখৰ হুমুনিয়াহ বাগৰিল।\n:নাই অ কাইটি, এইবাৰো সেই আশা নিৰাশা হ’লগৈ।\n:এস! কি হ’লনো আকৌ, শুনিছিলো এইবাৰ ফাইনেল।কইনাৰো হেনো মন মিলিছিল তোমাৰ লগত।\n:এৰা কাইটি। এইবাৰ কইনা আৰু মোৰ মনৰ বৰ মিল হৈছিল। পিছে কি হ’ব, কপাল বুজিছে কপাল, সকলো কপালৰ লিখন। মোৰ বিয়াই নাই ভাগ্যত আৰু কি ক’ম।\n:নাই, এনেকৈ কিয় কোৱা বৰলা। যাৰ কইনা তাৰ বিবাহ। বুইছা, সেইগৰাকী তোমাৰ ভাগ্যত নাছিলেই চাগৈ। পিছে কি হৈছিলনো?\n:কি ক’ম কাইটি। বিশেষ একো নাই। জানেইতো ছোৱালী আৰু মোৰ মাজত তেওঁক চাই অহা দিন ধৰি ফোনতে কথা-বতৰা হ’বলৈ ধৰিলে। দিনে নিশাই আমি শাকখোৱা, ভাতখোৱাকে ধৰি বাৰে বিংকৰা কথা পাতোঁ। মাজতে মই গৈ দুৰাতি থাকিয়ো আহিলোগৈ।এনেকৈ ভালে কুশলে গৈ আছিল। এদিন কথাই কথাই তেওঁ মোক সুধিলে, বোলে আমাৰ ঘৰৰ মানুহবোৰ মানে মা-দেউতাক কেনে পাইছে? মই বোলো বেয়া পাবলৈ কি আছে, তোমাৰ মা-দেউতা যেতিয়া মোৰো মা-দেউতাই দিয়াচোন। পিছে ছোৱালী নাচোৰবান্দা, আকোৰগোজ হৈ মোৰপৰা কথা উলিয়াবলৈ চেষ্টা কৰি থাকিল। কিবা ক’বই লাগিব হেনো, কেনে পাইছোঁ, কিবা ভুল-ত্ৰুটি দেখা পাইছোঁ যদি ক’লে হেনো সংশোধন কৰিব পাৰিব। একো বেয়া নাপায় ইত্যাদি। ছোৱালীৰ পৰা ভৰষা পাই মোৰ ভিতৰৰ সত্যবাদী মনটোৱে আসৈ পাই উঠিল।বোলো তোমালোকৰৰ মা-দেউতা বৰ মৰমিয়াল, কথা-বতৰা বৰ শুৱলা, ব্যৱহাৰো সুমধুৰ, কেৱল তেওঁলোকৰ ড্ৰেছ চেন্সটো বৰ ভাল নহয়। ছোৱালীয়ে বোলে কওকচোন কি বেয়া দেখিলে। মই ফৰফৰাই গাই দিলোঁ, বোলো তোমাৰ মায়ে যে হাতকটা ব্লাউজটো পিন্ধে বৰ বেয়া লাগে দেখি। তাতে ব্লাউজটোও ফিচিকা। একেটাকে পিন্ধি থকা যেন লাগিল। প্ৰথম যোৱাৰ দিনাও দেখিলোঁ। পাছৰ দুবাৰো দেখিলো। হ’বলগীয়া শাহুগৰাকী ফিট-ফাট হৈ থাকিলে ভাল লাগে দিয়াচোন। তাতে ব্লাউজটো ৰং উৱলি তেনেই সোপাকানি হৈছেগৈ। মই অহাবাৰ গ’লে মালৈ ব্লাউজদুটামান লৈ যাম বুলি ভাবিছোঁ। আকৌ তোমাৰ দেউতাক ক’বাচোন ধুতি পিন্ধিলে তলত বগা বস্ত্ৰবিধ পিন্ধিবলৈ। প্ৰথম তোমাক চাবলৈ যাওঁতে ৰঙা এটা পিন্ধিছিল। পিছৰ দুবাৰো আকৌ সেই কিবা নীলা আৰু সেউজীয়া পিন্ধিছিল। ধুতিৰ তলেৰে তঁ-তঁকৈ জিলিকি বৰ দৃষ্টিকটু দেখাইছিল। তেখেতে ধুতিখন বৰ ওপৰলৈ এহাতেৰে দাঙি দিয়ে, এনেকুৱা কৰিবলৈ মানা কৰিবা। ইমানখিনি কৈ অঁতাইছোহে মাত্ৰ ফোনটো কাটি দিলে। আকৌ লগালত চুইছ অফ পালোঁ। বুজিছেই চাগৈ কি হ’ব পাৰে ইয়াৰ পাছৰখিনি। একমাত্ৰ কন্যাই পিতৃ-মাতৃৰ এনে দোষ আঙুলিয়াই দিয়াৰ বাবে মোক জীৱনৰ পৰাই অফ কৰি দিলে।\nকথাখিনি শেষ কৰি হুমুনিয়াহ এটা কাঢ়ি, মুখলৈ ম্লান হাঁহিৰ ৰেশ এটা টানি বৰলা কায়ে কৈ উঠিল,\n:ঠিকেই কৈছে, যাৰ কইনা তাৰ বিবাহ, মোৰ ভাগ্যত তেওঁ নাছিল। বাৰু ককাইদেউ আহিলোঁ দেই।\nবৰলা কায়ে এই ছোৱালীজনী ঠিক হৈয়ো বিয়াখন নোহোৱাৰ দুখত ছমাহমানলৈ বিয়া-বাৰুৰ কথা কাৰোৰে সৈতে আলোচনা নকৰা হ’ল। ইয়াৰ পাছতে আকৌ তেখেতে ছোৱালী চাবলৈ যোৱাৰ আৰু অলপ দূৰণিবটীয়া ঠাইত ঠিক কৰি অহাৰ খবৰ ওচৰ-চুবুৰীয়াই জানিবলৈ পালোঁ ।এইবাৰ বেছি পলম নকৰো বুলি এমাহৰ ভিতৰতে বিয়াপতাৰ সংকল্প ল’লে।ছোৱালী ঘৰে জোৰ কৰাত, এসপ্তাহ পাছত আঙুঠি পিন্ধাবলৈ বৰলাকায়ে দুজন বন্ধু আৰু পৰিয়ালৰ দুজনমানক লৈ যাত্ৰা কৰিলে। দুদিনমান ধৰি বৰষুণ দি আছিল। গাঁৱলৈ সোমোৱা ৰাষ্টাটো বোকাৰে পিছল হৈ পৰাত, গাড়ী মূলপথতে থৈ ছোৱালীৰ ঘৰলৈ আটাইকেইজন আগবাঢ়িল। এইবাৰ বৰলাকায়ে মনে মনে প্ৰতিজ্ঞা কৰি আছিল ছোৱালী বা বেলেগে হাজাৰ সুধিলেও খোৱাবোৱা বা ঘৰৰ মানুহৰ বিষয়ে বেয়াকৈ একো নকয়। মিছাকৈয়ে ক’ব লাগিলে সকলো বৰ ভাল বুলি। ভাবিগুণি পেলপেলীয়া বোকা খচকি, নতুন জোতা পেণ্টত বোকা লগাই বৰলাকাই গৈ ছোৱালীঘৰ পালেগৈ। বন্ধু দুজনৰ আগত লাজো পাইছে, শহুৰৰ ঘৰৰ ৰাষ্টা ইমান বেয়া দেখি। ছোৱালীৰ ঘৰ ওচৰচুবুৰীয়া,আত্মীয়ৰে ঠাহ খাই আছে। এজন বয়সস্থ লোকে সুধিলে,\n:বোপা পালাহি। কষ্ট হ’ল সকলোৰে।\n:কষ্ট মানে! এয়া চাওকচোন কি অৱস্থা হৈছে বোকা লাগি।\nসকলোৱে ইছ্ ইছ কৰিলে। পানী দুনি দি ধুবলৈ সহায় কৰি দিলে। ইফালে বৰলা কাইৰ এবাৰ মুখ খুলিবলৈ পালে যেতিয়া আৰু কোনে পায়। কলৰ পানী পৰাদি কলকলাবলৈ লাগিল।\n:ইমান বেয়া আপোনালোকৰৰ বাটপথ। ৰাইজ কিয় চকুমুদা কুলি হৈ থাকে ইয়াত?\n:কি কৰিবা বোপা চৰকাৰী আঁচনিয়ে ঢুকি নোপোৱা হ’লগৈচোন আমাৰ গাওঁ।\n:অকল চৰকাৰৰ মুখলৈ চাই বহি থাকে যে আপোনালোকে? চৰকাৰে কৰা নাই। নিজৰ পদুলিৰ আগকণ আপোনালোকেতো ঠিক কৰি ল’ব লাগে?অসমীয়া মানুহৰ এইটো স্বভাৱেই বেয়া খালি বেলেগক দোষ দি হাত-সাৱটি বহি থাকে। নিজাববীয়াকৈ একো নকৰে।\nকথাবোৰ শুনি বহুকেইজন জাঙুৰ খাই উঠিল।বোলে আমাৰ গাঁৱলৈ প্ৰথম আহি আমাকেই বদনাম কৰিবলৈ এও কোন। বহুকেইজনে বৰলা কাইক সমৰ্থন কৰিলে।মূৰ্হুততে ছোৱালীঘৰত দুটা দলৰ সৃষ্টি হ’ল। এটাই বৰলা কাইৰ কথাৰ প্ৰতিবাদ কৰি চৰকাৰক হোৱাই নোহোৱাই গালি দিলে। ইটো পক্ষই বৰলাক সমৰ্থন কৰিলে বোলে বোপায়ে সজ কথাই কৈছে আমি চৰকাৰে কৰি দিয়ালৈ বহি নাথাকি নিজে পৰা কাম নিজে কৰি ল’ব লাগে।চৰকাৰক বিৰোধ কৰি কৈ থকা পক্ষই তিহতিহাই উঠিল, চৰকাৰক কৰ-কাটল কিয় দিছোঁ আমি? যদিহে নিজৰ কাম নিজেই কৰিব লাগে বুলি তৰ্জন-গৰ্জন আৰম্ভ কৰিলে। মূহুৰ্ততে ভাল এখন তৰ্ক -বিতৰ্কত পৰিণত হ’ল এই সাধাৰণ কথাটো। বহু দেৰি পাছত এজন বৃদ্ধ লোকে মাত লগালে,বোলে আমি ইমান দিন গাঁৱত ভাই-ককাইৰ দৰে মিলিজুলি আছো, ইজনে সিজনৰ দাঁতত ভাত এটা লাগিলেও গমপোৱা সমন্ধ আমাৰ। আজি এইজন নতুন মানুহ আহিয়েই আমাৰ একতা নষ্ট কৰিছে। ৰাইজ এখেতক অতিথি ভাবিবলৈ মন যোৱা নাই। শত্ৰু যেনহে লাগিছে। তৰ্ক-বিতৰ্ক কৰি থকা মানুহখিনি অলপ শান্ত হ’ল। পিছে এইবাৰ সকলো বৰলা কাইৰ ওপৰত খৰ্গহস্ত হৈ পৰিল। সকলোৱে বোলে, আজি নতুন আহিয়েই আমাক কথা শিকাবলৈ আহিবলৈ তুমি কোন? আমাৰ ইমান দিনৰ মিলনত হেঙাৰ দিবলৈ তুমি কোন? চাওচোন, আমাৰ গাঁৱৰ ছোৱালী কেনেকৈ বিয়া পাতা তুমি। ছোৱালী বিয়াপাতি নিয়াৰ কথা পাহৰি যাবলৈয়ো সকিয়াই দি, অহাবাটেৰে ঘূৰি যাবলৈ নিৰ্দেশ দিয়েই দিলে। ছোৱালীৰ আত্মীয়ৰ অনুনয়-বিনুনয়লৈয়ো কাণ নিদিলে সমজুৱাই।বৰলাকাই আৰু লগৰ কেইজন কোনোমতে দৌৰি অহাদি বোকাপানী খচকি অহাবাটেৰেই লপা থপা খোৱাৰ পৰা নিজকে বচাই গাড়ীত বহিলহি। বৰলা কায়ে গোটেই বাটটো ইয়াকে ভাবি আহিল, এইবাৰটো তেওঁ ছোৱালীৰ ঘৰৰ মানুহৰ একো বদনাম গোৱা নাছিল তেনেস্থলত কেনেকৈনো ভাবিব পাৰি যে বাটটোৰ বদনাম গাওঁতেই আঙুঠি পিন্ধোৱা বাদ দি পলাবলগীয়া পৰিস্থিতি হ’বগৈ।\nএনেকুৱা আহুকলীয়া কাৰণবোৰে বেৰিকুৰি ধৰেগৈ বাবেই বৰলাকাইৰ বিয়াখন হোৱাগৈ নাই।আপোনালোক/আমি সকলোৱে মিলিজুলি আহকচোন কাইটিৰ বিয়াখন পাতি দিও, অলপ চেষ্টা সকলোৱেই কৰিব বুলি আশা ৰাখিলোঁ।\n« অসমীয়া লোকসাহিত্যত হাস্যৰসৰ ফল্গুধাৰা: এক অৱলোকন – জীমণি গগৈ\nহলকান্ত অভিধানৰ আঁত ধৰি – পল্লৱী হাজৰিকা »\nপঢ়ি বৰ ভাল লাগিল। বৰলা কাইৰ যাতনাৰ বৰ সুন্দৰ বৰ্ণনা।\nতামাম বন্দিতা, আজিহে পঢ়িবলৈ সময় পালো ৷ লাগিলে বৰলা কায়ে বিয়াই নেপাতিব, সেইবুলি কব নেৰিব ৷\nবৰলাকাইৰ বিয়াখন নহলগৈ মানে৷\nবৰ ভাল লাগিল অ ’


বিৰহ বেদনা! পাগল প্ৰেমিকে জ্বলাই দিলে প্ৰেমিকাৰ বাসগৃহ… – Pratham Khabar\nঘৰ/অপৰাধ/বিৰহ বেদনা! পাগল প্ৰেমিকে জ্বলাই দিলে প্ৰেমিকাৰ বাসগৃহ…\nআৱাসিক গৃহটোত থকা লোকসকলে বাহিৰলৈ পলায়ন কৰিবলৈ চেষ্টা কৰে যদিও প্ৰৱেশ পথ জুইয়ে আৱৰি ধৰাত আৱদ্ধ হৈ পৰে লোকসকল। অগ্নিকাণ্ডৰ ফলত দুগৰাকী মহিলাসহ মৃত্যুক সাৱটি লয় সাতজন লোকে। আনহাতে কেইবাজনকো সংকটজনক অৱস্থাত ভৰ্তি কৰোৱা হয় হাস্পতালত। অৱশ্যে, যুৱতীগৰাকী আৰু তেখেতৰ মাতৃ জীৱিত অৱস্থাত আছে বুলি জানিব পৰা গৈছে।\nPratham Khabar News Send an email মে' 8, 2022\nপ্ৰেমত অন্ধ প্ৰেমিক। প্ৰেমান্ধ প্ৰেমিকৰ এক কাণ্ডই আচৰিত কৰি তুলিছে দেশবাসীক। পাগল প্ৰেমিকে জ্বলাই দিলে প্ৰেমিকা থকা আৱাসিক ভৱন। এই ঘটনা সংঘটিত হৈছে ইণ্দোৰৰ বিজয়নগৰত। ভয়ংকৰ অগ্নিকাণ্ডত মৃত্যুক সাৱটিলে সাতজন লোকে।\nশনিবাৰে পুৱতি নিশা ইন্দোৰৰ স্বৰ্ণবাঘ এলেকাত এজন যুৱকে জ্বলাই দিয়ে তিনিমহলীয়া এটা বাসগৃহ। প্ৰেম প্ৰত্যাখ্যান সহিব নোৱাৰি যুৱকজনে প্ৰথমতে বাসগৃহৰ সন্মুখত ৰখাই থোৱা প্ৰেমিকাগৰাকীৰ স্কুটাৰখন জ্বলাই দিয়ে। সেই স্কুটাৰৰ পৰাই আশে-পাশে থকা বাহনসমূহলৈ বিয়পি পৰে জুই। জুইৰ লেলিহান শিখাই চৌপাশ আৱৰি ধৰাত উপায়বিহীন হৈ পৰে নিৱাসীসকল। আৱাসিক গৃহটোত থকা লোকসকলে বাহিৰলৈ পলায়ন কৰিবলৈ চেষ্টা কৰে যদিও প্ৰৱেশ পথ জুইয়ে আৱৰি ধৰাত আৱদ্ধ হৈ পৰে লোকসকল। অগ্নিকাণ্ডৰ ফলত দুগৰাকী মহিলাসহ মৃত্যুক সাৱটি লয় সাতজন লোকে। আনহাতে কেইবাজনকো সংকটজনক অৱস্থাত ভৰ্তি কৰোৱা হয় হাস্পতালত। অৱশ্যে, যুৱতীগৰাকী আৰু তেখেতৰ মাতৃ জীৱিত অৱস্থাত আছে বুলি জানিব পৰা গৈছে।\nঘটনা সংঘটিত হোৱাৰ পৰৱৰ্তী সময়ত কাষৰ বাসগৃহত সংলগ্ন হৈ থকা CCTVৰ ফুটেজ প্ৰত্যক্ষ কৰি অগ্নিকাণ্ডৰ ঘটনা সংঘটিত কৰা যুৱকজন সঞ্জয় আলিয়াছ ওৰফে শুভম দিক্সিট বুলি জানিব পৰা গৈছে। ছমাহ পূৰ্বে সেই আৱাসিক বাসগৃহতে ভাৰাতীয়া হিচাপে আছিল শুভম। তেতিয়াই শুভমে প্ৰেমত পৰিছিল একে বাসগৃহৰে এগৰাকী যুৱতীৰ সৈতে। কিন্তু শেহতীয়াকৈ যুৱতীগৰাকীৰ বিয়া থিক হোৱাৰ খবৰ গম পাই খঙত অগ্নিশৰ্মা হৈ পৰে যুৱকজন। সেয়েহে যুৱকজনে সংঘটিত কৰে এই ঘটনা।\nআৰক্ষীয়ে গ্ৰেপ্তাৰ কৰে ঘটনা সংঘটিত কৰা সঞ্জয় আলিয়াছক। ইতিমধ্যে আৰক্ষীয়ে ঘটনা সন্দৰ্ভত আৰম্ভ কৰিছে তদন্ত।\nIndore Indore News\nএগিলাচ পানীৰ বাবেই প্ৰায় ২ লাখ টকা হেৰুৱালে মহিলাই...\nOptical Illusion: ফটোখনত লুকাই থকা হৰিণাটো বিচাৰি উলিয়াওক...


তেজপুৰত হিমন্ত বিশ্ব শর্মা প্রার্থী হোৱাটো প্রায় নিশ্চিত - SANGBAD PRAHARI\nHome আঞ্চলিক তেজপুৰত হিমন্ত বিশ্ব শর্মা প্রার্থী হোৱাটো প্রায় নিশ্চিত\nতেজপুৰত হিমন্ত বিশ্ব শর্মা প্রার্থী হোৱাটো প্রায় নিশ্চিত\nSangbad Prahari March 09, 2019\nগুৱাহাটী : ডিব্রুগড়, লখিমপুৰ আৰু শিলচৰ সমষ্টিক বাদ দি অন্য সমষ্টিত সম্ভাব্য প্রার্থীৰ তালিকাৰযোগ-বিয়োগত ব্যস্ত হৈ আছে বিজেপি৷ ইতিমধ্যে কোনো কোনো প্রার্থীৰ নাম নির্বাচনৰ বাবে নিশ্চিত কৰিছে যদিও সমষ্টি নিশ্চিত নোহোৱাত নেতৃত্ব ঘনে ঘনে বৈঠকত মিলিত হৈছে৷\nযোৱা নিশাও ৰাজ্যিক নেতৃত্বৰ এক অনানুষ্ঠানিক বৈঠক অনুষ্ঠিত হয় আৰু তাত সমষ্টি অনুযায়ী প্রার্থী ইফাল-সিফাল কৰাৰ কথাই বিবেচনা কৰে৷ এইবাৰ গেৰুৱা দলটোৱে মঙলদৈ সমষ্টিত প্রার্থী সলনি কৰিব বুলি বহু পূর্বৰ পৰা চর্ চলিছিল৷ কিন্তু কালি নিশাৰ পৰা সমীকৰণ পুনৰ সলনি হোৱাৰ কথা পোহৰলৈ আহিছে৷ কালিৰ এক সিদ্ধান্ত অনুসৰি মঙলদৈৰ সাংসদ ৰমেন ডেকা নিজ সমষ্টিতেই এইবাৰো প্রার্থী হ’ব৷\nপূর্বে জয়ন্তমল্ল বৰুৱাক মঙলদৈত আৰু সাংসদ ৰমেন ডেকাক গুৱাহাটীত প্রক্ষেপ কৰিব বুলি কেন্দ্রীয় নেতৃত্বৰ সৈতেও আলোচনা চলিছিল৷ কিন্তু সাংসদ ৰমেন ডেকাই মঙলদৈ এৰিব বিচৰা নাই৷ সেয়ে এতিয়া জয়ন্তমল্ল বৰুৱাক গুৱাহাটীত প্রক্ষেপ কৰাৰ কথা ৰাজ্যিক নেতৃত্বই বিবেচনা কৰিছে৷ তাৰ মাজতেই আকৌ গুৱাহাটীৰ বাবে অন্য দুজন প্রার্থীৰ নাম দলে বিবেচনাত ৰাখিছে৷\nমুখ্যমন্ত্রীৰ সৈতে থকা সু-সম্পর্কৰ বাবে ৰাজ্যিক মুখপাত্র ৰূপম গোস্বামী আৰু মহিলা প্রার্থী হিচাপে কুইন ওজাৰ নাম গুৱাহাটীৰ বাবে বিবেচনাত ৰাখিছে৷ অৱশ্যে তাতো আছে আন এক চর্ত৷ যদি অন্য কোনো সমষ্টিত মহিলা প্রার্থী প্রক্ষেপ কৰিব লগা হয়, তেন্তে কুইন ওজাৰ নাম গুৱাহাটীত বিবেচনাৰ পৰা বাতিল হ’ব৷ কিন্তু অন্য কোন সমষ্টিত মহিলা প্রার্থীৰ সম্ভাৱনা?\nদলৰ এক সূত্রই সদৰী কৰা অনুসৰি যোৰহাটৰ প্রার্থীক লৈ দল এতিয়াও চূড়ান্ত হ’ব পৰা নাই৷ যোৰহাটৰ বর্তমানৰ সাংসদ কামাখ্যা প্রসাদ তাছাক লৈ ৰাইজ অসন্তুষ্ট হোৱাই নহয়, দলৰ ভিতৰচ’ৰাতো অসন্তুষ্টি গা কৰি উঠিছে৷ যাৰ বাবে বিকল্প প্রার্থীৰ সন্ধান যোৰহাটত অব্যাহত আছে৷ প্রথম অৱস্থাত মন্ত্রী তপন কুমাৰ গগৈ আৰু দলৰ ৰাজ্যিক সাধাৰণ সম্পাদক পুলক গোহঁাইৰ নাম চর্ত আহিছিল যদিও শেহতীয়াকৈ মহিলা প্রার্থী হিচাপে শিৱসাগৰ জিলাৰ সভানেত্রী সুৰভি ৰাজকোঁৱৰৰ নাম চর্ত আহিছে৷\nগতিকে গুৱাহাটী বা যোৰহাটত অন্তিম সময়ত কোনোবা মহিলা প্রার্থী প্রক্ষেপ কৰাৰ কথা দলে শেহতীয়াকৈ বিবেচনা কৰিছে৷ ইফালে, চর্ৰ শীর্ষত থকা ৰাজ্য চৰকাৰৰ মন্ত্রী তথা নেডাৰ আহবায়ক ড০ হিমন্ত বিশ্ব শর্মাই লোক সভাত প্রতিদ্বন্দ্বিতা কৰিব নে নাই, যদি কৰে কোন সমষ্টিৰ পৰা কৰিব, ইয়াক লৈ বিষয়টো প্রায় এমাহমান বিতর্কত থকাৰ সময়ত ড০ শর্মা তেজপুৰৰ প্রার্থী হ’ব বুলি একপ্রকাৰ নিশ্চিত হোৱা বুলি দলে দাবী কৰিছে৷\nবিতর্কত সোমাই পৰা নগাঁৱৰ সাংসদ ৰাজেন গোহঁাইক পুনৰ প্রার্থিত্ব দিলে দলে এটা সমষ্টি হেৰুওৱাৰ আশংকা কৰি ইতিমধ্যে নগাঁৱৰ বাবেও এক বিকল্প সিদ্ধান্তৰ কথা দলে বিবেচনাত ৰাখিছে৷ কিন্তু কি সেই বিকল্প সিদ্ধান্ত? জনামতে নগাঁৱৰ বিধায়ক ৰূপক শর্মাক লোক সভাত প্রক্ষেপ কৰি বিজেপিৰ ভোট বিভাজন হোৱাটো ৰোধ কৰাৰ কৌশল কৰিছে৷ এইক্ষেত্রত সাংসদ গোহঁাই যাতে ক্ষুণ্ণ নহয় তাৰো আগতীয়াকৈ দলে এক পৰিকল্পনা কৰিছে৷\nৰূপক শর্মা সাংসদ নির্বাচিত হ’লে সাংসদ গোহঁাইৰ পুত্র নবাৰুণ গোহঁাইক উপ-নির্বাচনৰ জৰিয়তে বিধানসভালৈ নির্বাচিত কৰি আনিব৷ পাহাৰীয়া সমষ্টি ডিফুত বিদ্যাছিং ইংলেঙৰ কথা বিবেচনাত ৰাখিছে৷ অন্য সমষ্টিৰ ক্ষেত্রত ডিব্রুগড় আৰু লখিমপুৰত বর্তমানৰ সাংসদদ্বয় ক্রমে ৰামেশ্বৰ তেলী আৰু প্রদান বৰুৱাৰ বিকল্প প্রার্থীৰ কথা বিবেচনা কৰা নাই৷ সেইদৰে শিলচৰত ডাঃ ৰাজদ্বীপ ৰয়ৰ প্রার্থিত্ব একপ্রকাৰ নিশ্চিত কৰিছে৷\nকৰিমগঞ্জ সমষ্টিত কৃষ্ণেন্দু পাল, বিজয় দাস আৰু বিধানসভাৰ উপাধ্যক্ষ কৃপানাথ মাল্লাক লৈ তিনিজনীয়া পেনেল কৰিছে৷ বাকী থকা সমষ্টিকেইটাৰ ভিতৰত কলিয়াবৰ, বৰপেটা আৰু ধুবুৰী অনিশ্চয়তাত ৰাখিছে৷ অগপৰ লগত মিত্রতা হ’লে উক্ত তিনিটা সমষ্টি এৰি দিয়াৰ প্রস্তাৱ দিছে বিজেপিয়ে৷ কিন্তু অগপই ধুবুৰী বিচৰা নাই৷ ধুবুৰীৰ পৰিৱর্তে মঙলদৈ বা তেজপুৰ দাবী কৰিছে৷ এক কথাত এটা সমষ্টিক কেন্দ্র কৰি অগপ-বিজেপিৰ মিত্রতা ওলমি আছে৷ ইফালে কোকৰাঝাৰত বি পি এফক বিজেপিয়ে সমর্থন আগবঢ়াব৷\nBy Sangbad Prahari at March 09, 2019


সৰু কালেই ভাল\nবিহু আহিলেই মনলৈ ঘূৰি আহে এটি জীৱন্ত স্মৃতি। মনত ভুমুকি মাৰেহি এটি ঘটনা । দীপাংকই অনুভৱ কৰে ঘটনাটো অতীতত নহয় ; যেন বৰ্তমানতে চকুৰ আগত ঘটি আছে । বিহুৰ দ্বিতীয় দিন । অসমীয়াৰ বাপতি সাহোন বিহুৰ দ্বিতীয় দিনটোক মানুহ বিহু বুলি কোৱা হয়। সৰুৱে ডাঙৰক সেৱা কৰা , পত্নীয়ে পুৱাই গা-পা ধুই পতিক সেৱা জনোৱা , ভকতসকলে নামঘৰলৈ গৈ গাঁৱৰ সকলো বিষয় তথা নীতি- নিয়মৰ সম্পৰ্কে আলোচনা কৰা , ভকতসবে গোঁসাইলৈ নামঘৰতে সেৱা নাম লোৱা আদিৰ লগতে শিষ্যই গুৰুৰ ঘৰলৈ গৈ সেৱা কৰা ইত্যাদি ইত্যাদি পৰম্পৰাসমূহ এই দিনটোতে কৰা হয়। দীপাংক দ্বাদশ শ্ৰেণীৰ ছাত্ৰ । ছাত্ৰ দিশত মধ্যমীয়া । কিন্তু জ্যেষ্ঠ তথা গুৰুক কেনেদৰে শ্ৰদ্ধা কৰিব লাগে, তেনে গুণৰ এশ শতাংশই অধিকাৰী ।\nদীপাংক যৌৱনত ভৰি দিছে । তেওঁৰ হাতৰ সময়কণত তেওঁ এজন চম্ফল ডেকা । তথাপিও সৰু কালৰেপৰা শিক্ষাগুৰুক প্ৰতি বছৰেই সেৱা কৰাৰ দৰেই এই বছৰো তাৰ বন্ধু চুমন আৰু উৎপলৰ স'তে গৰু বিহু দিনাই টিউচনৰ শিক্ষাগুৰু গৰাকীক সেৱা জনাই আহিল গৈ । বিহু বতৰ মন খলি-ধলি লাগেই ঢে\nডেকা-গাভৰুৰ মাজত । তাতে থাকে যৌৱনৰ উন্মাদনা । বিহু ক'লেই গাঁৱৰ ঘৰত সাঁজৰ কলহ প্ৰত্যেকৰ ঘৰতে থাকেই । সেয়ে চম্ফল ডেকাবোৰেও এটুপি এটুপি মুখত দিয়ে । কিন্তু দীপাংকৰ হ'লে এনে অভ্যাস পূৰ্বতে নাছিল । এইবছৰহে লম্ভিছে এই অভ্যাসটো । তাকো অভ্যাস গঢ়াত গাঁৱৰ সমনীয়াসকলে কোনো সেনাপতি, কোনো ৰাজমন্ত্ৰী আৰু কোনো ৰাজগুৰু হৈ সৈন্য-সামন্তৰ লগত লৈ দীপাংকৰক তেওঁলোকৰ ৰজা পদত অধিষ্ঠিত কৰালে। দীপাংকৰ হাজু নহ'লে সিহঁতৰ পৰিকল্পনাই যুগুত নহয় , কাৰ্য সম্পাদন হোৱাতো বাদেই । মানে দীপাংক নহ'লে তেওঁলোকে মদেই নাখাই , দীপাংকৰক লগত নিবই । কিন্তু দীপাংকৰ জেপৰ ধন খুটকণো হ'লে খৰচ নকৰায়। মদৰ নিচাৰ আদ্দা ব'হে তিনি আলিৰ কালভাৰৰ ওপৰত বহি । হাতত থাকে ফ'ৰ জি ইণ্টাৰনেটৰ জগতত সোমাব পৰা মবাইল। হাজাৰ-বিজাৰ আদ্দাত আসন পায় যৌৱনৰ মনে বিচৰা কথাবোৰো । আদ্দা চলে নিশা এঘাৰ-বাৰ বজালৈকে ।\nদীপাংকই বোলে প্ৰেমত পৰিল । প্ৰেম আক' এলাপেছা নহয় । হাঢ়ে-সিমজুৱে , সিৰাই-উপসিৰাই প্ৰতি ক্ষণে ক্ষণে প্ৰৱাহিত হৈ থকা প্ৰেম । সি এৰিব নোৱাৰে , এৰিলে হেনো তাৰে প্ৰেম শেষ। দিনটোত এটুপি নিগিলিলে যেন তাৰ প্ৰেম বিফল। মদৰ প্ৰতি থকা এই প্ৰেমেই দীপাংকৰক এদিন দিলে তেজ-মঙহ থকা ৰমণীৰ প্ৰতি প্ৰেম। ৰমণীৰ প্ৰেমত পৰিল । দিনে-নিশাই জীৱনৰ স্বপ্ন দেখে। দিনে দিনে কমি আহিল অধ্যয়নৰ স্পৃহা । আনফালে পিতৃ-মাতৃৰ প্ৰতি থকা মৰম-চেনেহ আৰু শ্ৰদ্ধা । গাঁৱৰ বয়োজ্যেষ্ঠসকলেও তাৰ ৰূপান্তৰিত আচৰণক লৈ বুবু-বাবা কৰিবলৈ ধৰিলে । অহুকাণে-পহুকাণে গৈ টিউচনৰ শিক্ষক গৰাকীৰ কাণত পৰিল গৈ । তেখেতে সত্যৰ অন্বেষণ কৰি চাবলৈ ঘৰলৈ খা-খবৰ লোৱা উদ্দেশ্যৰে ফোনকল কৰিল । কিন্তু ফলাফলত প্ৰকৃত ফল নাপালে । পিতৃ-মাতৃয়ে গোপণে ৰাখিল । মাথোঁ ক'লে পৰীক্ষা শেষ হোৱাৰ পৰা অলপ ওলাই যায় ।আগৰ দৰে বৰকৈ পঢ়া-শুনা কৰা নকৰে ।\nবিহু বতৰ । অলপ মনটো ভাল লগাবলৈ বুলি সমনীয়াৰ সতে বিহু বুলি এটুপি দুটুপিকৈ ঘৰে ঘৰে মদ পাণ কৰি গ'ল । বেলি ডুবিবলৈ ধৰিছে । মনত ভাবিলে প্ৰেয়সীৰ ঘৰলৈ বিহু বুলি ফুৰিলৈ যাব । ভবা মতেই কাম হ'ল । লগৰবোৰেও লগ ধৰি নথকা নহয় ।যি নহওক সকলোবোৰৰ লগতে তালত তাল মিলাই লগৰবোৰৰ স'তে বাইকেৰে ফুৰিবলৈ গ'ল। পাৰ্টি চলিল প্ৰায় সাত মান বজাত তিনি আলি মূৰৰ পাৰ্টিটোৱে ৰাখিছিল টেনচন দূৰ । হাতে হাতে এটা এটা মদৰ বটল । সেয়াই পাৰ্টিৰ আইটেম । পাৰ্টি শেষ হ'ল । ফুৰিবলৈ গ'ল নিকটৱৰ্ত্তী এখন গাঁৱত । তাতো চলিল টামাম পাৰ্টি মদৰ ।\nনিমন্ত্ৰণ ৰক্ষাৰ্থে টিউচনৰ শিক্ষক গৰাকী গৈ দীপাংকৰ ঘৰত বেলি ডুবাৰ পৰত উপস্থিত হ'লগৈ । অতিথি আপ্যায়ন কৰা হ'ল । শিক্ষকগৰাকীয়ে দীপাংকৰ ঘৰলৈ উভতি অহালৈকে ৰৈ থাকিল । দীপাংকৰ পিতৃ-মাতৃয়ে নিশা ভোজনৰ যা-যোগাৰ কৰিল । কিন্তু নৈশ ভোজন গ্ৰহণ কৰা মূহুৰ্তলৈকে দীপাংকই ঘৰত উপস্থিত নহ'ল । শিক্ষকগৰাকীয়ে যাবলৈ বিদায় লওঁতে ওলালহি দীপাংকৰ । দুটি ৰঙা চকু , খোজ বহাত ল'ৰি থকা দুজোপা তামোল গছ সদৃশ । ছাৰক দেখি ক'লে- অ , ছাৰ নমস্কাৰ । কেতিয়া পালেহি ? ।"\n"যাবলৈয়ে ওলালো খাই বৈ। তোমালৈ ৰৈ ৰৈ আমনি পালোঁ । সেয়ে তোমাক আজি এৰি ভাতকেইটা খাবলগীয়া হ'ল। কি কৰিবা । আজি তোমাৰ লগত একেলগে খোৱা ভাগ্য কপালত নাছিল । যোৱা ভৰি-হাত ধুই খাই লোৱা গৈ ।" ----গহীন স্বৰেৰে ছাৰে কথাবোৰ বতাহত এৰি দিছিল ।\n" ছাৰ, বহক আপুনি । মই ভৰি হাত ধুই আঁহো ।" ---দীপাংকই লাহেকৈ ছাৰৰ ফালে চাই দুখৰে ক'লে।\n" যোৱা, ভৰি-হাত ধুই ভাত খাই শুই থাকা ।ময়ো জয়দীপৰ ঘৰত এক সোমাই গুচি যাওঁ । নহ'লে বেয়া পাব । ৯:৩০ বাজিল । সোমাব বুলি ৰৈ আছে । নোসোলে বেয়া পাব । তোমাৰ মা-দেউতাই মোক এৰিয়ে নিদিলে নহয় সোনকালে । তাতে তোমাকো এবাৰ লগ কৰি যাওঁ বুলিয়েই ৰৈ আছিলোঁ । এতিয়া তোমাকো লগ পালোঁ , খাই বৈও উঠিলোঁ। সকলো কাম হ'লেই যেতিয়া যাবও পাৰোঁ । মই যাওঁ । তুমি যোৱা পৰিষ্কাৰ হৈ লোৱা গৈ।"\n" ছাৰ, ৰ'ব নাযাব । মই আহিছোঁৱেই ।"\n" হ'ব , যোৱা । মই আছোঁ বাৰোঁ । "\nছাৰে দীপাংকৰ মনত শান্তনা দিয়া উদ্দেশ্যে কিছুপৰ ৰৈ দিলে । দীপাংকই ভৰি -হাত ধুই আহি । ভিতৰত কাপোৰ সলাই আহি ছাৰৰ ওচৰত বহেহি ।\n" এতিয়া মই যাওঁ । আৰু ৰ'ব নোৱাৰোঁ । বহুত নিশা হ'ল। " -ছাৰে দীপাংকৰ চকুলৈ চায় কয়। দীপাংকৰ অৱস্থা দেখি ছাৰ আচৰিত হৈছিল ।দীপাংকই ইমান তললৈ যাব বুলি কেতিয়াও কল্পনা কৰা নাছিল । এদিনৰ চিনাকী এজনেও বিশ্বাস নকৰিব। ছাৰৰ মনে মনে খং উঠিছিল । কিন্তু খঙৰ প্ৰভাৱ পৰিস্ফুত কৰা নাছিল ।\n"ছাৰ , নহ'লে থাকি যাওঁক আজি ।"\n" নাথাকো, ঘৰত চিন্তা কৰিব । তুমি ঘৰত থকাহেঁতেন ইমান পলম নহ'লহেঁতেন ।"\n" ছাৰে আজি আহিব বুলি জনা নাছিলোঁ। চ'ৰি ছাৰ।"\n" হয় , ময়ো ভবা নাছিলোঁ । সময়কণ পালোঁ, ভাবিলোঁ সময় ওলাইতে গৈ আহোঁ। বাৰু এতিয়া যাওঁ ।"\nকথাবোৰ কৈ শেষ হোৱা পাছতে ছাৰে আসনৰপৰা উঠে । দীপাংকই উঠি নমস্কাৰ প্ৰেৰণ কৰে । লগতে ছাৰক আগবঢ়াবলৈ ছাৰৰ লগত ওলাই আহে । ছাৰৰ লগে লগে আহি সিহঁতৰ ঘৰৰ ওচৰৰ পুলটোৰ ওচৰ পালেহি । ছাৰে ক'লে আৰু নালাগে আহিবলৈ তুমি যোৱা ।\n" ছাৰ , ক্ষমা কৰি দিব। আপুনি মোক বেয়া পাইছে। "\nছাৰৰ মনটোৱে এনেয়েও কিবা কওঁ কওঁ কৰি আছিল । তাতে সুবিধা কণ পাই ভাবিলে ইচ্ছা কৰিছে যেতিয়া নিচা থাকিলেও ক'ব পাৰি । হয়তো কাইলৈ ই সঁচা কথাবোৰ নক'ব , আজি নিচাৰ জালত নিশ্চয় ক'ব । ইয়াক ইয়াৰ কাৰণ সোধাই ভাল হ'ব । কিয় ইমানকৈ মদ মদ খাবলৈ ধৰিছে । ছাৰে লাহেকৈ মৰমেৰে দীপাংকৰৰ পিঠিত হাতখন দি কয় ----" বেটা, তোমাক জানোঁ কোনোবা দিন বেয়া পাইছোঁ । তুমিও জানো মোক বেয়া পাইছা । তুমিও নাই পোৱা , ময়ো পোৱা নাই । আৰু মই কেতিয়াও নাপাওঁ । তুমি মোৰ আটাইতকৈ মৰমৰ ছাত্ৰ । তোমাক খুব ভাল পাওঁ ।সেইবাবে এই বিহু বতৰ বাকীবোৰ ছাত্ৰ-ছাত্ৰীৰ ঘৰলৈ নগৈ তোমাৰ ঘৰলৈ আহিছোঁ । তোমাক লগ কৰি যোৱা আশাৰে নিশা এইখিনিলৈ ইয়ালৈ আহিছোঁ । তোমাক অন্য ছাত্ৰ-ছাত্ৰীতকৈ বেছি ভাল পাওঁ ; কাৰণ তুমি মোৰ সকলো কথা শুনা । তোমাৰ জীৱনৰ একো কথাই লুকুৱাই নোথোৱা । সকলো কথাই মোক খুলি কোৱা । মোক নোসোধাকৈ ক'লেও নোযোৱা , একো কামো নকৰা । চোৱা , তোমাৰ মোৰ মাজত কিমান বিশ্বাস আছে । হয় নে নহয় কোৱা ? আজিলৈকে জানো তুমি মোৰ পৰা কিবা কথা লুকুওৱাইছা । নাই লুকুৱা বুলিয়ে মই ভাবিছোঁ আৰু ভৱিষ্যতেও লুকুৱাবা বুলি আশা কৰা নাই । মই তোমাক মোৰ সকলো বুলি ভাবোঁ । যদি তুমি মোক পিতৃ-মাতৃ চক্ষুৰে চোৱা তুমি মোৰ সন্তান , দাদা হিচাপে ভাবা তুমি মোৰ প্ৰিয় ভাইটি , বন্ধু হিচাপে নিভাঁজ হৃদয়ত লোৱা তেন্তে তোমাৰ ভাল বন্ধু আৰু শিক্ষা গুৰু হিচাপে অন্তৰত ভাবা তুমি মোৰ প্ৰিয় ছাত্ৰ । মই তোমাক এই সকলোবোৰ বুলি ভাবোঁ । কাৰণ তুমি ভাল ল'ৰা । "\nদীপাংকই দুখ কৰি কঁপা কঁপা মাতেৰে ক'লে ---" ছাৰ , আপুনি ভাবা দৰে মই ভাল ল'ৰা নহয় । মোক ক্ষমা কৰি দিব ।"\n" কিয় ? আহা এই পুলটোত বহোঁ অলপ ।"\nদুয়ো পুলটোৰ ওপৰত বহিল । ফৰকাল বতৰ । জোনে ৰূপালি জ্যোতি বিলাই বহু দূৰৰ পৰাই বস্তবোৰ চিনিব পৰা এটি নিশা কৰি তুলিছে। বতাহ জাকো মধুৰ ভাবে বলি আছে ।\n" চোৱা বেটা । তুমি নিজকে বেয়া বুলি কৈছা , মই কেনেকৈ মানি ল'ম । তুমি ভাল ল'ৰা বাবেই ইয়াত বহোঁ আহা বুলি মই কওঁতে না নকৰিলা । আন দিনাৰ দৰে আজিও কথা শুনিছা । তুমি মোক ভাল পোৱা , বিশ্বাস কৰা বাবেই নিশা হোৱা বাবে তোমাৰ ঘৰত মোক থাকি যাবলৈ কৈছা । মই থাকিবলৈ নিবিচৰা বাবেইতো তুমি মনত দুখ পাইছা । এয়া কি তোমাৰ মোৰ প্ৰতি থকা মৰম-চেনেহ আৰু আন্তৰিকতা নহয় জানো । মোৰ প্ৰতি তোমাৰ অত্যন্ত বিশ্বাস আৰু শ্ৰদ্ধা আছে বাবেই আজি তুমি মোক ক'লা তুমি বেয়া ল'ৰা বুলি । কাৰণ তুমি উপলব্ধি কৰিছা , নিশ্চয় তুমি কিবা ভুল কৰিছা বুলি । ভুলৰ অনুশোচনা কোনে কৰে - ভাল ল'ৰাইহে কৰে । তুমি মোক তোমাৰ সকলো কথাই খুলি কোৱা এজন খাচ বন্ধুক কোৱা দৰে । চোৱা , তোমাৰ কাষত মই তোমাৰ বন্ধুহঁতে থকা দৰেই এই নিশা আছোঁ । এই ক্ষণত মই তোমাৰ বন্ধু । তুমি মোক সদায় কোৱা দৰে মনৰ দুখবোৰ খুলি ক'ব পাৰা । ভুল মানুহৰ হৈয়ে দিয়া চোন। ভুলবোৰ অনুশোচনা হ'লে শুধৰাবলৈ প্ৰয়াস নকৰাতো জানো উচিত । মই সদায় তোমাৰ লগত আছোঁ । তুমি ভয় নকৰিবা । মোক খুলি ক'বা । দুয়ো মিলি সমস্যাৰ সমাধানৰ উপায় উলিয়াম । বাৰু দুখ নকৰিবা । কোৱাচোন তুমি ককমাইনা বেটা হৈ কিয় নো নিজকে বেয়া ল'ৰা বুলি ক'লা। মোক কাৰণবোৰ নোকোৱাকৈ জানো তুমি টোপনি যাবা। আজিৰ দৰে ইমান সুন্দৰ ঠাই আৰু বতৰ জনো পাবা । কোৱা --মই শুনো ।"\n" ছাৰ, কিনো কম । আজি আপুনি গ'ম পালেই । তথাপিও কৈছোঁ । মই আপোনাৰ পৰা কোনো দিনেই একো কথা লুকোৱা নাই নুলোকোৱাওঁ । ছাৰ , পৰীক্ষা শেষ হোৱাৰ পাছত ঘৰত সোমাই সোমাই আমনি লাগে । সেয়ে লগৰবোৰৰ লগত অলপ অলপকৈ ওলায় যাওঁতে যাওঁতে অভ্যাসত পৰিণত হ'ল সদায় ওলায় যোৱাতো । লগৰবোৰেও লগ এৰি নিদিয়া হ'ল। নাযাওঁ ক'লেও যোৰ কৰি লৈ যায় । আপোনাক কথাবোৰ কম বুলি ভাবোঁ; দিনে দিনে পাহৰি সিহঁতৰ ফালে ঢাল ল'লোঁ। খাবলৈ শিকিলোঁ মদ , ভাং, চিগাৰেট, বিড়ি আদি । নাখাওঁ ক'লেও ঠাট্টা মাৰে । এনেদৰে ছাৰ খাবলৈ শিকিলোঁ । ছাৰ, আজিও খাই আছোঁ । আজি সিহঁতৰ মোক তপনৰ গাৰ্ল ফ্ৰেণ্ডজনীৰ ঘৰলৈ লৈ গৈছিল । তাতো দিলে খালোঁ । ছাৰ, মোক বেয়া নাপাব । কথা এটা কওঁ ; কিন্তু মোক নামাৰিব । ছাৰ ; নামাৰো বুলি কওঁক । "\n" বেটা ; এতিয়া তুমি মই বন্ধু হিচাপে কথা পাতি আছোঁ । তোমাক কিয় বেয়া পাম। আৰু ভাল বন্ধু হ'লে সদায় ভাল কথাহে কয় । বেয়া কথা নকয় নহয় । যদি বেয়া কাম নজনাকৈ কৰি পায় , তেন্তে তাৰ সমাধানৰ উপায় বিচাৰিটো ক'বই লাগিব , নহ'লে সমাধান হ'ব কেনেকৈ । কোৱা-----।"\n" ছাৰ, মোক ক্ষমা কৰি দিব । আজি কালি মোৰ বৰ্ণালীক খুউব ভাল লাগে । মই তাইক খুব ভাল পাওঁ । আজি সিহঁতৰ ঘৰলৈও যাম বুলি কৈছিলোঁ । কিন্তু নগ'লোঁ। ফোনত সেইদিনা তাই মোক ভাল নাপাওঁ ক'লে । সেইবাবে মই অলপ বেছিকৈ খাই দিওঁ, ছাৰ -----। ছাৰ , কিন্তু মোৰ লগৰবোৰে তাক দেখোৱাই দিব কৈছে বেলেগ এগৰাকীক ভাল পায় । আমাৰ গাঁৱত বিয়া খাবলৈ আহা ছোৱালী এগৰাকীয়ে মোলৈ সদায় ফোন মাৰি থাকে । প্ৰথমে মই কথা পতা নাছিলো ।লগৰবোৰে কৈ কৈ মোক কথা পতালে ।ভাল লাগে তাইকো । বৰ্ণালী নহ'লেও তাইকে বিয়া পাতিম ।বহুত ভাল পাওঁ । লগবোৰে কৈছে কালৈ আনিবলৈ যাম বুলি । দুজন মানে আজিয়ে যাওঁ কৈছিল । তপনে বোলে পাঁচ হাজাৰ দিব আৰু লগৰবোৰেও মিলাই মেলি দিব।ওচৰৰ বৌ এজনীয়ে মেখেলা চাদৰ এজোৰ দিম বুলি কৈছে ।ময়ো আজি তাইক আনিমগৈ বুলি ফোন কৰিলোঁ । মনতো আছিল আনিবলৈ । কিন্তু পুৱাই আপোনাৰ কথা মনত পৰিল । আপুন প্ৰথম বহাগত বেলেগৰ ঘৰলৈ ফুৰিবলৈ নাযাবা বুলি কোৱা কথাষাৰ । মনতে ভাবিলোঁ আপোনালৈ মনত পৰিছে যেতিয়া আজি নাযাওঁ ।সেয়ে তাইক আজি নাযাওঁ কাইলৈ যাম বুলি । তাই মোক ক'লে আজি নাহিলে মোক নোপোৱা বুলি । মই তাইক মিছাকৈ ক'লোঁ আজি আপুনি আহিব বুলি । আপোনাক যে মই খুব ভাল পাওঁ তাকো ক'লোঁ । আপোনাৰ সকলো কথা বিৱৰি ক'লোঁ । প্ৰায় ৬ ঘণ্টা ধৰি একেৰাহে কথা পাতিলোঁ । তাই শেষত মান্তি হ'ল।কাইলৈ আনিবলৈ যোৱা কথা আছিল । ছাৰ মোক তপনে বাৰে বাৰে লগ ধৰি আছিল । কিন্তু মই সিহঁতক আপুনি আহিব বুলি মিছা কথা কৈছিলোঁ ।মোৰ মনটোত কিন্তু খুবে ধিৰধিৰাই আছিল আপুনি আহিব বুলি । সেয়ে দিনটো ঘৰতে আছিলোঁ । পাছবেলা প্ৰায় ৪:৩০ মান বজাত খবৰ পালোঁ তাইয়ো বেলেগ এজনলৈ গুচি গ'ল। দুখতে আপোনাৰ কথা পাহৰি গ'লোঁ । লগৰবোৰে খুব ঠাট্টা কৰি ক'লে। সিহঁতি\nক'লে আজি বেলেগ এজনি চাই দিব আৰু দুয়ো জনীকে দেখোৱাই কাইলৈ ভিতৰতে মোক বিয়া পতাই দিব। ময়ো জিদ লাগিছোঁ ছাৰ। ছাৰ , আচৰিত মোৰ অনুভৱ সঁচা হ'ল । সঁচাকৈয়ে আপুনি আহিল ছাৰ । ছাৰ,আপোনাক কথাবোৰ কৈ বৰ পাতল লাগিছে ছাৰ ।"\n" চোৱা বেটা । তুমি বেয়া ল'ৰা নহয় । তুমি বেয়া হোৱাহেঁতেন--ইমানবোৰ কথা আজি নকলাহেঁতেন । বাৰু শুনা গুচি যোৱা আত্মাক যেনেদৰে দেহত ভৰাই দিব নোৱাৰি ।ঠিক তেনেদৰে যোৱা সময়কো ওভতাই আনিব নোৱাৰি । জীৱনত ভাল পোৱা থাকেই । ভাল এক পক্ষ হ'লে মিলন নহয় ।দুই পক্ষতে থাকিব লাগিব । চোৱা, তুমি মোক ভাল পোৱা, মই তোমাক ভাল পাওঁ । সেয়ে ইমান নিশালৈকে দুয়োৱে ইজনৰ সিজনৰ কথাবোৰ গুৰুত্ব দিছোঁ । তাই তোমাক গুৰুত্ব ই দিয়া নাছিল । সেইবাবে তাই তোমাক এৰি গুচি গ'ল। তাত দুখ কৰি লাভ নাই । ধৰা তুমি বিয়া পাতিলা ।এদিন তাই ঢুকাল ,তেতিয়াতো তুমি অকলেই কটাবলগীয়া হ'লহেঁতেন । এতিয়া ধৰি লোৱা তাই আৰু নাই । তুমিতো জীয়াই থাকিবই লাগিব । তাইৰ কথা এৰিলোঁ । এতিয়া বৰ্ণালীৰ কথা আঁহো ।তাই তোমাক ভাল নাপাওঁ বুলি ক'লে বাৰু,কি জানি অন্তৰৰ সৈতে তোমাকে ভাল পায় । তোমাৰ পঢ়া -শুনা বেয়া হ'ব বুলি কোৱা নাই । তুমি ভাবা চোন টিউচনৰ তোমাৰ লগৰ কোনজনে তোমাক ভাল বেয়া পায়। ঠিক আছে বাৰু মানিলো--বৰ্ণালীয়ে তোমাক ভাল পাওঁ বুলি ক'লে । তাৰপাছত কি কৰিবা? বিয়া পাতিবা ? মানিলো বিয়া পাতিবা । কিন্তু খোৱাবা কি ? তোমাৰ জানোঁ খেতি কৰা মাটি আছে খেতি কৰি খাবলৈ ? নে চাকৰি আছে ? দিন হাজিৰা কৰি খাবা মানিছোঁ । কিন্তু; বৰ্তমানৰ প্ৰযুক্তিবিদ্যাই ক্ৰমান্বয়ে দৈনিক মজুৰি কমাই নিছে । প্ৰতি দিনে জানোঁ দৈনিক কাম পাবা । কাম নাপালে ঘৰ চলাবলৈ প্ৰয়োজন হোৱা সামগ্ৰীবোৰ ক্ৰয় কৰিবলৈ টকা ক'ত পাবা বেটা ? ঠিক এসাঁজ খাই এসাঁজ নোখোৱাকৈ থাকিবা । কিন্তু সন্তানকেইটিক কেনেকৈ লঘোণত থ'বা । সেই সময়ত তোমাৰ চকুলো নিগৰিলেও জানো মূল্য থাকিব । আজি তুমি বিচৰা বস্তুটো নাপালে মনত কিমান বেজাৰ লাগে,তুমি নিশ্চয় বুজিছা । ভাবিলোঁ, ভাত-পানী যোগাৰ কৰি দিব পাৰিবা । কিন্তু পঢ়া-শুনাত খৰছ কৰিলৈ টকাবোৰ যোগাৰ কৰি দিব পাৰিবা জানো । তোমাৰ এইটো বয়স তোমাৰ সম্পদ ঘটা বয়স । সেয়ে সম্পদবোৰ ঘটি লোৱা জীৱনত সুখী হ'বা । পঢ়ি অভিজ্ঞতাবোৰ আহৰণ কৰি লোৱা । ডিগ্ৰী -ডিপ্লমা চাৰ্টিফিকেটবোৰ বহুমূলীয়া সম্পদলৈ পৰিৱৰ্তন কৰা য'ত পৰিলেই তোমাৰ মনৰ আশা পূৰণ হয় । যদি চাৰ্টিফিকেটবোৰ পেলনীয়া কাগজ হৈ ৰ'বলৈ হয় ; কষ্ট কৰা সময়কণো নিৰ্থক হৈ ৰ'ব। তুমি আহৰণ কৰা অভিজ্ঞতাই তুমি চৌদিশে এটা প্ৰকৃত দীপাংক হৈ জ্যোতি দিব পাৰিবা। নিজৰ সন্তানক চকু দিব পাৰিবা । এখন দামী বিদ্যালয়ত পঢ়াব নোৱাৰিলেও ; তোমাৰ সন্তানে পঢ়া বিদ্যালয়তখনেই দামী হৈ উঠিব । চিন্তা নকৰিবা তুমি সকলো ঠিক হৈ যাবা । তোমাৰ ধৈৰ্য্য শক্তি আছে । প্ৰেমো কৰা নিজৰ সম্পত্তিৰ ৰেখাডালো আগবঢ়াই নিয়া । প্ৰেমৰ অবিহনে জীৱন বৃথা । কিন্তু প্ৰেম হ'ব লাগে জীৱন গঢ়া ; ভঙা নহয় । প্ৰেম কৰিবলৈ তাত য'ত তুমি হতাশাত নোভোগা । য'ত তোমাৰ ত্যাগবোৰ অথলৈ নাযায় । এবাৰ কিতাপৰ লগত প্ৰেমৰ প্ৰস্তাৱ ৰাখা । যদি এই প্ৰস্তাৱত সহাৰি পোৱা , তোমাৰ জীৱনৰ প্ৰতিটো কোঁহে কোঁহে প্ৰেমৰ কলি পাবা । জীৱনত বিচৰা বস্তুটো নাপালেও দুখ কৰিব নালাগে ।সেইটোৰ গৰাকী তুমি হ'ব নোৱাৰাকৈয়ে সৃষ্টি হৈছে ।কিন্তু তাৰ গৰাকী হ'ব নোৱাৰা কাৰণবোৰ অন্বেষণ কৰি আনাগত তেনে বস্তুৰ গৰাকীৰ হ'বলৈ প্ৰয়াস কৰিব লাগে । বাৰু এতিয়া কোৱা চুন ? কি বিয়া পাতিবাই নেকি ককমাইনাটো ? কথাবোৰ মা -পাপাই জানে নাই ?।"\n" ছাৰ, নাজানে । নাই নাপাতো । মই আগৰ দৰে থাকিম । পূৰ্বৰ সময়বোৰেই ভালে আছিল । অধিক বন্ধুত্বৰ লগত সময় কটোৱা যে বিপদ আহে বুজিলোঁ । সৰু কালছোৱাই ভাল আছিল । কোনো লগেই মদ,ভাং,চিগাৰেট খাবলৈ জোৰ নকৰিছিল ।কেনেবাকৈ খালেও ঘৰত কৈ দিম বুলি কৈছিল । তাতোতকৈ ভাল আছিল বেয়া কাম কৰিলেই ছাৰ-বাইদেউহঁতৰ গালিবোৰ আৰু কোববোৰ । যৌৱনত ভৰি দিলে দেখোন এই সকলোবোৰ মনৰ পৰা হেৰাই যায় । ছাৰ-বাইদেউসকল আৰু জ্যেষ্ঠসকল যে আমাৰ জীৱন আটাইতকৈ ভাল বন্ধু পাহৰি যাওঁ বাল্যকাল এৰাৰ পাছতে । "\n" চোৱা , তোমাৰ সুখৰ বাবে মা -দেউতাই কি কৰা নাই । যিমান পাৰে তোমালোকক সুখী কৰি ৰাখিবলৈ বিচাৰিছে । তোমাৰ মা-দেউতাৰ মুখ দুখন দেখি মোৰ বৰ দুখ লাগিছিল যেতিয়া তুমি ভিতৰলৈ সোমাই আহিছিলা । দুয়োজনে লাজত ৰঙা-জঙা পৰি তল মূৰ কৰি দিছিল । তোমাৰ ওপৰত মোৰ বিশ্বাস আছে ভৱিষ্যতে তুমি আৰু এনেকুৱা নকৰা । কাৰণ তুমি মোৰ ছাত্ৰ আৰু মোৰ বিশ্বাস । তোমাক লৈ মই গৌৰৱ কৰোঁ ।টিউচনত কোনো ছাত্ৰ- ছাত্ৰীয়ে পঢ়াত হেমাহি কৰিলে,তোমাৰ কথা কওঁ তোমালোকৰ দৰে দীপাংকৰ নাছিল । তোমালোকেও দীপাংকৰ দৰে ভাল ছাত্ৰ-ছাত্ৰী হ'বলৈ যত্ন কৰাঁ ।\n" ছাৰ , কাইলৈৰ মদ ,ভাং , চিগাৰেট সকলোকে এঘৰীয়া কৰিম । আগৰ দৰেই সময়বোৰ কটাম।"\n" মনত খুব আনন্দ লাগিল , তোমাৰ কথাবোৰ শুনি । মনত ৰাখিবা কিন্তু কোৱা যিমান সহজ কৰা দেখোৱাটো তাতকৈ বহু গুণ কঠিন । ভাল কামত আগবঢ়ালোকক পাছফালৰপৰা হাকুটি লৈ টনা মানুহো বহু ।সেয়ে কঠিনতাক সৰল বুলি লৈ যন্ত্ৰণাক ৰথৰ সাৰথি কৰি ল'ব পাৰিলেই তুমি খোজবোৰ আগবঢ়াই দিব পাৰিবা ।মই তোমাৰ কাষত সকলো সময়তে আছোঁ। বহু নিশা হৈছে ।যোৱা শুই থাকাগৈ । পুৱা মই কল কৰিম । ভাত খাই শোবা কিন্তু ।"\n" অ ছাৰ , গুড নাইট । ঘৰত গৈ পালে মিছ কল এটা দিব।"\n" ঠিক আছে যোৱা । তোমাৰ বিচনাৰ পলবোৰ মধুময় হওঁক ।\nদুয়ো নিজৰ নিজৰ ঘৰ মূৱা হৈ গুচি গ'ল। দীপাংকৰ জীৱনৰ এটি বেঁকা পথটি পোন হৈ গতি কৰিল ।\nবৃত্তি: সহ-শিক্ষক কমাৰ গাঁও হাই স্কুল\nLabels#চুটিগল্প, #মিণ্টু দোলাকাষৰীয়া


জেএনইউৰ মাচুল বৃদ্ধিৰ প্ৰতিবাদী আন্দোলনত প্ৰদৰ্শন কৰা হৈছিল নেকি 'আৰএছএছ মুর্দাবাদ' প্লেকাৰ্ড? - Factcrescendo Assamese\nজেএনইউৰ মাচুল বৃদ্ধিৰ প্ৰতিবাদী আন্দোলনত প্ৰদৰ্শন কৰা হৈছিল নেকি ‘আৰএছএছ মুর্দাবাদ’ প্লেকাৰ্ড?\nNovember 25, 2019 November 25, 2019 Manjori BorkotokyLeaveaComment on জেএনইউৰ মাচুল বৃদ্ধিৰ প্ৰতিবাদী আন্দোলনত প্ৰদৰ্শন কৰা হৈছিল নেকি ‘আৰএছএছ মুর্দাবাদ’ প্লেকাৰ্ড?\nছচিয়েল মিডিয়াৰ জৰিয়তে এখন বিশেষ ফটো সমগ্ৰ দেশতে ভাইৰেল হৈ পৰিছে । অসমতো হোৱাটচ এপ্পৰ জৰিয়তে এই বিশেষ ফটোখন ব্যাপক ভাৱে প্ৰচাৰ হৈছে । ফটোখনত এগৰাকী মহিলাক হাতত এখন “আৰএছএছ মুর্দাবাদ” বুলি প্লেকাৰ্ড লৈ এক আন্দোলনত ভাগ লোৱা দেখা গৈছে ।\nএই ফটোখন বৰ্তমান জেএনইউ’ত (জৱাহৰলাল নেহৰু ইউনিভাৰ্চিটি) মাচুল বৃদ্ধিৰ প্ৰতিবাদত হৈ থকা আন্দোলনৰ সময়ৰ হয় বুলি দাবী কৰা হৈছে আৰু লগতে ফটোখনৰ সৈতে লিখা হৈছে যে যদি এইয়া মাচুল বৃদ্ধিৰ প্ৰতিবাদত হৈ থকা আন্দোলন হয় তেন্তে ‘আৰএছএছ মুর্দাবাদ’ বুলি লিখাৰ কি প্ৰয়োজন আছে?\nসঁচাকৈ এই ভাইৰেল ফটোখন জেএনইউ’ত মাচুল বৃদ্ধিৰ প্ৰতিবাদত হৈ থকা আন্দোলনৰ সময়ৰ হয় নেকি? আৰএছএছৰ লগত কোনো সম্পৰ্ক নথকা এক আন্দোলনত ‘আৰএছএছ মুর্দাবাদ’ বুলি প্লেকাৰ্ড প্ৰদৰ্শন কৰা হৈছিল নেকি? সত্যতা কি? জানোঁ আহক ।\nআমি ভাইৰেল ফটোখনলৈ গুগলত ৰিভাৰছ ইমেজ চাৰ্চ কৰিলোঁ আৰু পালোঁ যে উক্ত ফটোখন আচলতে বহুত পুৰণি আৰু জেএনইউ’ত মাচুল বৃদ্ধিৰ প্ৰতিবাদত হৈ থকা আন্দোলনৰ লগত ইয়াৰ কোনো সম্পৰ্ক নাই । আমি ৰিভাৰছ ইমেজ চাৰ্চৰ জৰিয়তে কেটৰ্চ নিউজয়ে ফেব্ৰুৱাৰী ২০১৭ চনতে উক্ত ফটোখন ব্যৱহাৰ কৰি এক বাতৰি প্ৰকাশ কৰা দেখা পালোঁ ।\nনিউজ ৰিপৰ্টটোৰ মতে এদল শিক্ষাৰ্থীয়ে দিল্লীত অৱস্থিত আৰএছএছ হেডকোৱাৰ্টাৰৰ বাহিৰত ৰোহিৎ ভেমুলা নামৰ এজন শিক্ষাৰ্থীৰ অস্বাভাৱিক মৃত্যুৰ প্ৰতিবাদত আন্দোলন কৰি থকাৰ সময়ত এই ভাইৰেল ফটোখন তোলা হৈছিল ।\nআমি এই বিষয়ে আন মিডিয়া ৰিপোৰ্টছও দেখা পালোঁ য’ত একেই ফটো ব্যৱহাৰ কৰি একেটা বাতৰিকে পৰিবেশন কৰা হৈছে ।\nভাইৰেল ফটোখন তিনিবছৰ মান পুৰণি আৰু জেএনইউ’ত মাচুল বৃদ্ধিৰ প্ৰতিবাদত হৈ থকা আন্দোলনৰ লগত কোনো সম্পৰ্ক নাই । কোনোবাই যদি উক্ত ফটোখন বর্তমানৰ জেএনইউ আন্দোলনৰ লগত জড়িত কৰিছে তেন্তে তেওঁ জনসাধাৰণক বিপথে পৰিচালিত কৰিছে ।\nTitle:জেএনইউৰ মাচুল বৃদ্ধিৰ প্ৰতিবাদী আন্দোলনত প্ৰদৰ্শন কৰা হৈছিল নেকি ‘আৰএছএছ মুর্দাবাদ’ প্লেকাৰ্ড?\nএইটো ডিব্ৰুগড়ৰ সঞ্জীৱনী হস্পিটেলৰ চিচি টিভিত ৰেকৰ্ড হোৱা ভূতৰ ভিডিঅ’ নেকি?\nবন্ধন বেংক আৰু আন মাইক্ৰ ফাইনেঞ্চ বেংকবোৰ অসমত বন্ধ হৈ পৰিব নেকি?\nদেশত ১৫ জুনৰ পৰা আকৌ সম্পূৰ্ণ লক ডাউন হবলৈ গৈ আছে নেকি?\nJune 11, 2020 June 11, 2020 Manjori Borkotoky


টকা বিনিয়োগ ক'ত কৰিব — বিকাশপেডিয়া\nমূল পৃষ্ঠা / সমাজ কল্যাণ / বিত্তীয় অন্তৰ্ভূক্তি / বিত্তীয় সাক্ষৰতা / টকা বিনিয়োগ ক'ত কৰিব\nসদায় টকা বিনিয়োগ কৰিব আপোনাৰ আশা-আকাংক্ষা পৰিপূৰ্ণ কৰিবৰ বাবে। মোৰ বন্ধুৱে শ্বেয়াৰ্ কিনিছে বুলি শ্বেয়াৰ নিকিনিব। মোৰ লগৰ সকলোৱে মিউচুৱেল ফাণ্ডত থৈছে বুলি কেৱল মিউচুৱেল ফাণ্ডত থৈছে বুলি কেৱল মিউচুৱেল ফাণ্ডতো নথ’ব। কিছু টকা বেংকত থোৱা উচিত। কিছু টকা ‘লিকুইড ফাণ্ড’তো থোৱা উচিত।\nআজি আমি নতুনকৈ বিয়া হোৱা ল’ৰা-ছোৱালী এহালৰ কথা ভাবি আলোচনা কৰিম।– ক’ত কেনেকৈ টকা খটুৱাব লাগে। ল’ৰা-ছোৱালীৰ বয়স ২৪ বছৰৰ পৰা ২৮ বছৰ। দুয়ো কাম কৰে। এজনী ছোৱালী জন্ম হোৱাৰ তিনি মাহ হ’ল। এনেধৰণৰ এহাল ল’ৰা-ছোৱালীয়ে কেনেধৰণে টকা খটুৱাব লাগিব তেওঁলোকৰ আশা-আকাংক্ষালৈ মনত পেলায়।\nপ্ৰথমে সাচক, জৰুৰীকালীন প্ৰয়োজনৰ বাবে।\nঘৰ কিনিবলৈ ২৫% টকা নিজৰ পৰা লাগে। সেই টকা যোগাৰ কৰিবলৈ গৃহ নিৰ্মাণ সঞ্চয়।\nল’ৰা-ছোৱালীৰ বাবে পঢ়াশুনা, উচ্চ শিক্ষা আৰু বিবাহৰ বাবে।\nপেন্সনৰ বাবে ক’ত সাঁচিব।\nভ্ৰ্মণ-জীৱনৰ প্ৰয়োজনীয় লাইফ ষ্টাইলৰ বাবে।\nএইবোৰ মানুহৰ আশা-আকাংক্ষাৰ কথা। ইয়াত আমি বীমাৰ কথা আলোচনা কৰা নাই। জীৱন বীমা, স্বাস্থ্য বীমা আৰু দুৰ্ঘটনা বীমা অতি প্ৰয়োজনীয়। আনকি ঘৰ নিৰ্মাণৰ পিচত গৃহবীমা কৰাও উচিত। আজি এতিয়া আমি আলোচনা কৰিম- বিনিয়োগৰ কথা, সঞ্চয়ৰ কথাহে। পিচলৈ বীমাৰ বিষয়ে বেলেগকৈহে আলোচনা কৰিম। বীমা অতি লাগতিয়াল। জীৱনৰ সুৰক্ষা ইয়াৰেহে পাব পাৰি। কিন্তু আজিৰ আমাৰ বিষয় বিনিয়োগ আৰু সঞ্চয়হে।\nপ্ৰতিজন যুৱক-যুৱতীয়ে বিয়াৰ আগতে বেছ খৰচ কৰে। সঞ্চয় কৰিলেও বিয়াৰ সময়ত বিভিন্ন বস্তু কিনোতে, জীৱনটো সজাই তুলিবৰ বাবে, মধুচন্দ্ৰিকা যাপনৰ বাবে খৰচ কৰোতে হাতত থকা টকা খৰচ হৈ যায়। গতিকে প্ৰথম প্ৰয়োজন ঘৰখন নিয়াৰিকৈ চলিবৰ বাবে লাগে এটা পুঁজি। যাৰ নাম জৰুৰীকালীন পুঁজি। যাৰ নাম জৰুৰীকালীন পুঁজি। প্ৰত্যেক নৱ দম্পতীৰ হাতত কিছু টকা থকা উচিত। এই জৰুৰীকালীন পুঁজি সাধাৰণতে ছমাহৰ দৰমহাৰ সমান হোৱা উচিত। কিন্তু ঠিক বিয়াৰ পিচত অলপ অলপকৈ সাঁচি থ’ব লাগে এই পুঁজিৰ বাবে।\nএই পুঁজি কিয় দৰকাৰ?\nহঠাৎ কাৰোবাৰ অসুখ হ’লে হাস্পতাললৈ লৈ যাবৰ বাবে, দূৰত থাকিলে- মাক- দেউতাকৰ ওচৰলৈ যাবলৈ ৰে’ল, বাছ বা প্লেনৰ খৰছৰ বাবে আৰু হঠাৎ বন্ধু-বান্ধৱ-ভাই ভনীৰ বিয়া ঠিক হ’লে উপহাৰ দিবৰ বাবে। এই পুঁজি খৰচ হোৱাৰ পিচত লাহে লাহে আকৌ পূৰ্ণ কৰি যাব লাগে- যাতে প্ৰয়োজনত এই পুঁজি পোৱা যায়।\nএই পুঁজি ক’ত থ’ব লাগে?\nসহজতে য’ৰপৰা উলিয়াব পাৰি। বেংকত বা লিকুইড ফাণ্ডত। এই টকা কেতিয়াও ইকুইটি ফাণ্ডত থোৱা উচিত নহয়। এই পুঁজি গোট খাবৰ বাবে বেংকৰ ৰেকাৰিং ডিপোজিটৰ সহায় ল’ব পৰা যায়। এবছৰৰ মূৰত ভাল টকা জমিলে ফিক্সড ডিপোজিট বা লিকুইড ফাণ্ডত থ’ব পৰা যায়। এইচ ডি এফ চি কেছ মেনেজমেণ্ট ফাণ্ড- ছেভিং প্লেন এটা ভাল ফাণ্ড। গতিকে জৰুৰীকালীন টকা থ’ব পাৰে-\nমিউছুৱেল ফাণ্ডৰ লিকুইড ফাণ্ডত আৰু\nকিছু পুঁজি ঘৰত আছুতীয়াকৈ থ’ব পাৰে\nঘৰ কিনাৰ বাবে প্ৰথম কিস্তিৰ যোগাৰ\nঘৰৰ প্ৰথম কিস্তি ২৫%। অৰ্থাৎ ঘৰ কিনিবলৈ যদি ১০ লাখ টকা লাগে তেনেহ’লে আপুনি দিব লাগিব ২ লাখ ৫০ হেজাৰ টকা বেংকে দিব ৭ লাখ ৫০ হেজাৰ। সাধাৰণতে তিনিটা বেডৰুমৰ ঘৰৰ বাবে প্ৰয়োজন ৫০ লাখ টকা। বেংকে ঋণ দিব ৩৫ লাখ, আপুনি গোটাব লাগিব ১৫ লাখ টকা। যদি তিনি বছৰত আপোনাৰ টকাৰ প্ৰয়োজন তেনেহ’লে টকা সাঁচিব লাগে- ডেব্‌ট ফাণ্ডত। যদি ৫ বছৰৰ লগে লগে ঘৰ কিনাৰ ইচ্ছা টকা জমাব লাগে বেলেন্সড ফাণ্ডত। আপুনি সেয়েহে প্ৰথম ঠিক কৰক আপুনি কিমান টকা দিব লাগিব বিল্‌ডাৰক। আৰম্ভ কৰক ‘ছিপ’ পদ্ধতিত ডেব্‌ট বা বেলেন্স ফাণ্ডত টকা জমা থ’বলৈ। এবছৰ আগতে ফাণ্ডখিনি মিউচুৱেল ফাণ্ডৰ পৰা আঁতৰাই লিকুইড ফাণ্ড বা বেংকৰ ছেভিং ফাণ্ডত জমা থ’ব পাৰি। ঘৰ কিনাৰ প্ৰথম কিস্তিৰ বাবে- আপুনি টকা থ’ব পাৰে-এইচ ডি এফ চি প্ৰুডেন্স, ৰিলায়েন্স এম আই পি, বিৰলা ছান লাইফ ৯৫ নাইবা ছান লাইফ ডায়নেমিক ফাণ্ড।\nল’ৰা-ছোৱালীৰ ভৱিষ্যতৰ বাবে\nএইটো হ’ব দীৰ্ঘম্যাদী বিনিয়োগ। দীৰ্ঘম্যাদত ইকুইটি ভাল। গতিকে ল’ৰা-ছোৱালীৰ বাবে যেতিয়া সঞ্চয় কৰে তেতিয়া ১৫ বছৰ, ১৮ বছৰ আৰু ২১ বছৰৰ বাবে বিনিয়োগ কৰিব পাৰে।\nপ্ৰথম কথা ইনডেক্স ফাণ্ডত বিনিয়োগ কৰক। যেতিয়াকম হৈ থাকে তেতিয়া বিনিয়োগ কৰিলে ১৬ বছৰৰ মূৰত ভাল ৰিটাৰ্ন পাব। ইনডেক্স ফাণ্ডৰ উপৰি লাৰ্জকেপ ফাণ্ডত বিনিয়োগ কৰিব পাৰে। এটা মিডকেপ ভাল ফাণ্ডত বিনিয়োগ কৰিব পাৰে। এটা মিডকেপ ভাল ফাণ্ডত বিনিয়োগ কৰা উচিত। অৰ্থাৎ চাৰিটা ফাণ্ডত ‘ছিপ’ পদ্ধতিত বিনিয়োগ কৰক- ছোৱালীৰ শিক্ষাৰ সময়ত, বিয়াৰ সময়ত আৰু উচ্চ শিক্ষাৰ সময়ত ভাল টকা পাব।\nফেক্সলিন ইণ্ডিয়া ইনডেক্স নিফ্‌টি, ফ্ৰেংকলিন ব্ৰু-ছিপ আৰু আই চি আই চি আই ফোবাচড ব্ৰু- ছিপ আৰু আই চি আই চি আই ফোবাচড ব্ৰুছিপ ফাণ্ডত বিনিয়োগ কৰিব পাৰি।\nঅৱসৰৰ বাবে চিন্তা\nকেৱল বৰ্তমানৰ বাবে ভাবিলেই নহ’ব। ভাৱক আপোনাৰ বয়সৰ কথা। ফ্ৰেংকলিন ইঅণ্ডিয়াৰ পেন্সন ফাণ্ড আছে। এল আই চিৰো আছে। কিন্তু লাৰ্জকেপ ফাণ্ডত বিনিয়োগ কৰক- যেনে- আই ডি এফ চি প্ৰিমিয়াৰ ইকুউটি ফাণ্ড, ইউটিআই অপৰটুনেটি ফাণ্ড আৰু এইচ ডি এফ চি টপ ফাণ্ডতো বিনিয়োগ কৰি যাব পাৰে।\nমনত ৰাখিব- সদায় সকলো ফাণ্ডে সমানে ৰিটাৰ্ণ দিব নোৱাৰে। গতিকে মাজে মাজে ফাণ্ডৰ ৰিটাৰ্ণলৈ লক্ষ্য ৰাখি সলনি কৰিব লাগিব পাৰে।\nএটা মোক্ষম কথা কওঁ সদায় পি পি এফত বিনিয়োগ কৰা উচিত। আয়কৰ ৰেহাই পোৱা যায়। প্ৰয়োজনত টকা উলিয়াব পাৰি। একেদৰে সোণৰ ফাণ্ডতো বিনিয়োগ কৰা যায়। কিন্তু ইকুইটিৰ ৰিটাৰ্ণ সদায় বেছি।\nলিখকঃ গৌতম কুমাৰ বৰুৱা, অসমীয়া প্ৰতিদিন


কৌশল বিকাশ | Handloom Textiles & Sericulture | অসম চৰকাৰ, ভাৰত\nহস্ততাঁত প্ৰশিক্ষণ কেন্দ্ৰ\nঅসমৰ হস্ততাঁত আৰু বস্ত্ৰশিল্প সঞ্চালকালয়ে সমগ্ৰ ৰাজ্যত ১০২টা কৌশল বিকাশ প্ৰশিক্ষণ কেন্দ্ৰ পৰিচালনা কৰি আছে, বিশেষকৈ গ্ৰামাঞ্চলত কাৰিকৰ সৃষ্টি কৰা আৰু হস্ততাঁত শিল্পৰ কৌশল উন্নত কৰাৰ বাবে এই প্ৰশিক্ষণ প্ৰদান কৰা হয়। প্ৰতিটো প্ৰশিক্ষণ কেন্দ্ৰৰ একোটা শিক্ষাবৰ্ষত ১৫ বা ২০ প্ৰশিক্ষাৰ্থীৰ বাবে প্ৰদান কৰা এই পাঠ্যক্ৰমৰ ম্যাদ এবছৰ। প্ৰতিজন প্ৰশিক্ষাৰ্থীৰ বাবে প্ৰতিমাহে ৮০ টকা মাননীৰ ব্যৱস্থাও উপলব্ধ। পাঠ্যক্ৰমৰ শেষত প্ৰশিক্ষাৰ্থী সকলৰ প্ৰশিক্ষণৰ মূল্যাংকণৰ অন্তত তেওঁলোকক অসম হস্ততাঁত আৰু বস্ত্ৰশিল্প সঞ্চালকালয়ৰ দ্বাৰা একোখনকৈ প্ৰমাণ পত্ৰও প্ৰদান কৰা হয়। এই ১০২টা প্ৰশিক্ষণকেন্দ্ৰৰ মূঠ ক্ষমতা বছৰি ১৬৪০ গৰাকী প্ৰশিক্ষাৰ্থী।\nহস্ততাঁত প্ৰশিক্ষণ প্ৰতিষ্ঠান\nঅসমত দক্ষ আৰু কাৰিকৰী ব্যক্তিসকলৰ উচ্চ প্ৰশিক্ষণৰ বাবে হস্ততাঁত আৰু বস্ত্ৰশিল্প সঞ্চালকালয়ৰ অধীনত চাৰিটাকৈ হস্ততাঁত প্ৰশিক্ষণ প্ৰতিষ্ঠান আছে যি সকলে পৰৱৰ্তী সময়ত শিপিনী সকলক মূল্যসংযোজিত উত্পাদনৰ উদ্দেশ্যে বয়ন, আৰ্হি, ৰঞ্জন আৰু প্ৰক্ৰিয়াজাতকৰণ কাৰ্য্যক্ৰমৰ প্ৰদৰ্শন কৰিব পাৰে। এই চাৰিটা প্ৰতিষ্ঠানত প্ৰশিক্ষাৰ্থীক প্ৰশিক্ষণ প্ৰদানৰ ক্ষমতা হৈছে ৯৭ গৰাকী আৰু এওঁলোকৰ মাহিলী মাননী হৈছে ২৫০ টকা। পাঠ্যক্ৰমৰ ম্যাদ হৈছে এবছৰ। পাঠ্যক্ৰমৰ অন্তিম মূল্যাকণৰ অন্তত সফল হোৱা প্ৰশিক্ষাৰ্থীসকলক একোখনকৈ প্ৰমাণ পত্ৰও প্ৰদান কৰা হয়।\nকেন্দ্ৰীয় চৰকাৰৰ আঁচনিৰ অধীনত বয়ন, ৰঞ্জন, আৰ্হিৰ প্ৰশিক্ষণঃ\nৰাষ্ট্ৰীয় হস্ততাঁত বিকাশ কাৰ্য্যক্ৰমৰ (এন.এইচ.ডি.পি.) খণ্ড পৰ্য্যায় গোট আৰু ব্যাপক হস্ততাঁত গোট বিকাশ আঁচনিৰ (চি.এইচ.চি.ডি.এছ.) অধীনত বয়ন, ৰঞ্জন, আৰ্হি, প্ৰৱন্ধকীয় আৰু তথ্য আৰু প্ৰযুক্তিশিল্প বিষয়ত শিপিনীসকলৰ কৌশল বিকাশৰ বাবে প্ৰশিক্ষণ প্ৰদান কৰা।


বৰগীত Class 10 [সকলো প্ৰশ্নৰ উত্তৰ] দশম অসমীয়া শ্ৰেণী পাঠ ১\nপাঠৰ নাম বৰগীত\nপ্রঃ সহস্ৰ বয়নে যাৰ নপাৱন্ত সীমা ।\nঅধমে জানিবো কেনে তোমাৰ মহিমা ।।\nক) শ্ৰী শ্ৰী মাধৱদেৱৰ মহিমা। খ) মহাপুৰুষ শংকৰদেৱৰ মহিমা। গ) হৰিৰ মহিমা। ঘ) গোবিন্দগিৰী ভূঞাৰ মহিমা।\nউঃ গ) হৰিৰ মহিমা\nপ্রঃ তলৰ কোনটো নীতি বৰগীতৰ লক্ষণ ?\nক) বৰগীতসমূহ শাস্ত্ৰীয় ৰাগ-তালযুক্ত গীত খ) বৰগীতসমূহ ভোজপুৰী আধুনিক গীত গ) বৰগীতসমূহ অসমীয়া আধুনিক গীত ঘ) বৰগীতসমূহ নেৱাৰী, আধুনিক গীত\nউঃ ক) বৰগীতসমূহ শাস্ত্ৰীয় ৰাগ-তালযুক্ত গীত\nপ্রঃ ‘বিষয় বিকলে’ মানে কি ?\nক) মায়াৰ বন্ধনত কাতৰ খ)বিষয়-বাসনাত কাতৰ গ)ধ্যানৰ চিন্তাত কাতৰ ঘ)নিগমশাস্ত্ৰৰ বাবে কাতৰ\nউঃ খ) বিষয়-বাসনাত কাতৰ\nপ্রঃ মানুহে কেতিয়া মোহ পাশৰ পৰা মুক্তি লাভ কৰিব পাৰে বুলি বৰগীতটোত উল্লেখ কৰিছে\nক) সাহিত্য সৌন্দৰ্যৰ জ্ঞান লাভ কৰিব পাৰিলে খ)ভকতৰ কৃপা লাভ কৰিব পাৰিলে গ)হৰিৰ কৃপা লাভ কৰিব পাৰিলে ঘ)সংসাৰৰ সুখ লাভ কৰিব পাৰিলে\nউঃ গ) হৰিৰ কৃপা লাভ কৰিব পাৰিলে\nপ্রঃ তলত উল্লেখ কৰা কোন শাৰী পদে মায়াৰ বন্ধনৰ কথা বুজাইছে ?\nক) আতুৰ ভৈলোহো হৰি বিষয় বিকলে খ)কৃপা কৰা নাৰায়ণ ছোড় মোহ পাশ গ)সহস্ৰ বয়নে যাৰ নপাৱন্ত সীমা ঘ)কৰিয়ো উদ্ধাৰ মোক চৰণ কমলে\nউঃ খ) কৃপা কৰা নাৰায়ণ ছোড় মোহ পাশ\nপ্রঃ অর্থ লিখাঃ\nনিগম নিগম →শাস্ত্র। ছােড়→ ছিঙি দিয়া। মােহপাশ→মায়াৰ বন্ধন। ধিয়ায়→ধ্যান কৰে। যাহাকু→যিজনক।\nপ্র : ১। চমুকৈ উত্তৰ দিয়া ।\n(ক) মাধৱদেৱৰ সাহিত্যিক জীৱনৰ কীর্তিস্তম্ভ কি?\nউঃ মাধৱদেৱৰ সাহিত্যিক জীৱনৰ কীতিস্তম্ভ হ’ল নামঘােষা।”\n(খ) “…নেৰিবা বান্ধৱ মােক জীৱনে মৰণে।”\nকবিয়ে জীৱনে মৰণে নেৰিবৰ বাবে কাক অনুৰােধ কৰিছে?\nউঃ কবিয়ে জীৱনে-মৰণে নেৰিবৰ বাবে ভগৱান শ্রীকৃষ্ণক অনুৰােধ কৰিছে।\n(গ) তােমাৰ পাঠ্যক্ৰমত অন্তর্ভুক্ত শ্রী শ্রী মাধৱদেৱ বিৰচিত বৰগীতটো কি ৰাগৰ?\nউঃ শ্রী শ্রী মাধৱদেৱ বিৰচিত বৰগীতটো বসন্ত ৰাগৰ।।\n(ঘ) সনক সনন্দ যােগী যাহাকু ধিয়ায়।\n-সনক, সনন্দ আদি যােগীসকলে কাক ধ্যান কৰে বুলি কৈছে?\nউ : সনক, সনন্দ আদি যােগীসকলে শ্রীকৃষ্ণক ধ্যান কৰে বুলি কৈছে।\n(ঙ) কবি কিহত আতুৰ হােৱা বুলি কৈছে?\nউঃ কবি সংসাৰৰ দুখ-যন্ত্রণা, বিষয় বাসনাত আতুৰ হােৱা বুলি কৈছে।\n(চ) বৰগীতটি কোনে ৰচনা কৰিছে?\nউঃ বৰগীতটি শ্রীশ্রী মাধৱদেৱে ৰচনা কৰিছে।\n(জ) কবিয়ে বান্ধৱ বুলি কাক সম্বােধন কৰিছে?\nউ : কবিয়ে বান্ধৱ বুলি শ্রীকৃষ্ণক সম্বােধন কৰিছে।\nSee also ইন্টাৰনেটৰ তিতা মিঠা Class 10 ( প্ৰশ্ন উত্তৰ ) দশম শ্ৰেণী\n(ঝ) মােহ-পাশ’ মানে কি?\nউঃ ‘মােহ-পাশ’– মানে মায়াৰ পাশ বা মায়াৰ বন্ধন।\nবৰগীত class 10 answers\nপ্রঃ চমু টোকা লিখা :\nব্ৰজাৱলী ভাষাঃ ব্ৰজাৱলী ভাষা এক প্রকাৰ কৃত্রিম সাহিত্যিক ভাষা। শ্ৰীমন্ত শংকৰদেৱৰ সময়ত অসম, বঙ্গ আৰু উৰিষ্যাত এটা কৃত্রিম উপভাষাৰ মাধ্যমত ভগৱান কৃষ্ণৰ লীলা বিষয়ক গীতপদৰ সৃষ্টি হৈছিল। এই ভাষাক ব্রজবুলি, ব্রজবোল নামেৰেও জনা যায়। ব্ৰজাৱলী ভাষাৰ মূল ভেটি মৈথিলী। তাৰ লগত ভােজপুৰী, নেৱাৰী আৰু কাষৰীয়া অঞ্চলৰ আন ভাষাৰ সংমিশ্রণেৰে ই ঠাইবিশেষে একোটা স্বতন্ত্র ৰূপ লাভ কৰে। ব্ৰজাৱলী ভাষাটো এহাতে শক্তিশালী আৰু প্ৰচুৰ স্বৰধ্বনিৰ অধিক প্রয়োেগৰ বাবে শ্রুতিমধুৰ।\nপ্রঃ ২। বৰগীতৰ তিনিটা লক্ষণৰ বিষয়ে লিখা।\nউঃ বৰগীতৰ তিনিটা লক্ষণ হৈছে—\n(১) বৰগীতসমূহ শাস্ত্রীয় ৰাগ-তালযুক্ত গীত।\n(২) বৰগীতৰ ভাষা ব্ৰজাৱলী।\n(৩) বৰগীতসমূহ ভক্তিমূলক তথা ঈশ্বৰৰ মাহাত্ম্য প্রকাশক।\nপ্র : ৩। বৰগীতটিৰ ৰচকৰ চমু পৰিচয় দিয়া।\nউঃ কবি পৰিচয়ঃ শ্রীশ্রীমাধৱদেৱ নৱ বৈষ্ণৱ ধৰ্মৰ অন্যতম প্রচাৰক। তেওঁ লক্ষীমপুৰ জিলাৰ নাৰায়ণপুৰৰ লেটেকু পুখুৰীত ১৪৮৯ চনত জন্ম হয়। তেওঁৰ পিতৃ গােবিন্দগিৰী ভূঞা আৰু মাতৃ মনােৰমা। শংকৰদেৱৰ প্রিয় শিষ্য মাধৱদেৱে গুৰুৰ পদাংককে অনুকৰণ কৰি বাৰাদি, গণককুছি, সুন্দৰীদিয়া, ভেলাডাংগা আদিত ধর্ম প্রচাৰ কৰিছিল। মাধৱদেৱ ধৰ্ম প্ৰচাৰৰ লগতে সাহিত্য সংস্কৃতিৰে পূজাৰী আছিল। তেওঁৰ সাহিত্যিক জীৱনৰ কীর্তিস্তম্ভ হ’ল নামঘােষা’, এহেজাৰটা ঘােষা থকা বাবে এইখনক হেজাৰী ঘােষা বুলিও কোৱা হয়। তেখেতৰ আন আন ৰচনাসমূহ হ’ল- আখ্যানমূলক ৰচনা-ৰাজসূয় কাব্য, আদিকাণ্ড ৰামায়ণ।\nনাটক— অর্জুন ভঞ্জন বা দধিমথন।\nঝুমুৰা— চোৰধৰা, পিম্পৰা-গুচোৱা, ভূমি লেটোৱা, ভােজনবিহাৰ।।\nতত্ত্বমূলক ৰচনা—জন্মৰহস্য, ভক্তি ৰত্নাৱলী, নামমল্লিকা।\nপ্র : ৪। বৰগীতটিৰ মূলভাৱ লিখা।\nউঃ মূলভাৱঃ শ্রীশ্রী মাধৱদেৱৰ ৰচিত বৰগীতসমূহ ভক্তি তত্ত্বৰে ভৰপূৰ। এই বৰগীতটোৰে কবিয়ে সংসাৰৰ প্ৰতি যি বিৰক্তি পৰমার্থক তাকেই ব্যক্ত কৰিছে। পৰমানন্দৰ গৰাকী স্বয়ং কৃষ্ণ৷ তেওঁ সমস্ত জগত ব্যাপী আছে। তেওঁৰ পৰাই সমগ্র বিশ্ব ব্রহ্মাণ্ডৰ সৃষ্টি হৈছে। তেওঁ হৈছে নিৰাকাৰ, ত্রাণকর্তা আৰু জগতৰ মুক্তিদাতা। কৃষ্ণৰ লীলা সাধাৰণ মানুহে বুজি নাপায়। সনক, সনন্দ আদি যোগীসকলেও কৃষ্ণক পাবৰ বাবে হেজাৰ বছৰ তপস্যা কৰিছিল। তেনেস্থলত কবিয়ে কৃষ্ণৰ স্বৰূপ কিদৰে বুজিব। জগতপতিৰ সন্ধান নাপাই আমি মায়াত বন্দী হওঁ। ঈশ্বৰক উপলব্ধি কৰিব পাৰিলেই আমি সংসাৰ বন্ধনৰ পৰা মুক্তি পাব পাৰোঁ। কবিয়ে নিজকে অধম বুলি কৈ ভগৱানৰ চৰণত আশ্রয় লােৱাৰ বাহিৰে অন্য উপায় নাই বুলি নিজকে সমর্পন কৰিছে।\nবৰগীত class 10 ব্যাখ্যা কৰা\nসংগতিঃ উক্ত কবিতাফাকি আমাৰ পাঠ্যপুথিৰ অন্তৰ্গত শ্রী শ্রী মাধৱদেৱ বিৰচিত বৰগীতৰ পৰা উদ্ধৃত কৰা হৈছে।\nব্যাখ্যাঃ ভগৱান শ্রীকৃষ্ণ অনাদি অনন্ত। তেওঁ কৃপাৰ সাগৰ। সনক, সনন্দৰ দৰে মহান যােগীয়ে ধ্যান, তপ কৰি, নিজকে তেওঁৰ ওচৰত অৰ্পণ কৰি, সত সহস্র বাৰ এই ধৰাত জন্ম লভিও যাৰ বিষয়ে জানিব নােৱাৰি, একো সীমাই বিচাৰি নাপায়। কিন্তু সেই অনাদি অনন্ত বিশ্বব্রহ্মাণ্ডৰ গৰাকী এই বিশ্বৰ প্ৰতিটো কোণতেই বিৰাজমান। মহাপুৰুষজনাই নিজকে অধম জ্ঞান কৰি কৈছে যে সংসাৰৰ মায়া-মমাহত আৱদ্ধ অধমে কেনেদৰে তেওঁৰ অস্তিত্বৰ বিষয়ে জানিব পাৰিব।\nসংগতিঃ উক্ত কবিতাফাকি আমাৰ পাঠ্যপুথিৰ মহাপুৰুষ মাধৱদেৱ ৰচিত বৰগীতটোৰ পৰা তুলি অনা হৈছে।\nব্যাখ্যা: সংসাৰৰ মায়া-মমাহৰ পৰা পৰিত্ৰাণ পােৱাৰ একমাত্র পথ হৈছে ভগৱানৰ চৰণত শৰণ লােৱা। যােগী, মহাযােগীসকলে যাৰ মহিমা বুলিব নােৱাৰে সেইজনা পৰম পুৰুষৰ মহিমা কবিৰ দৰে সাধাৰণ মানুহে কেনেকৈ বুজিব পাৰিব। সংসাৰৰ দুখ যাতনাৰ পৰা পৰিত্ৰাণ পাবলৈ কবিয়ে ভগৱানক কাকূতি কৰিছে যাতে ভগৱানে তেওঁৰ চৰণ কমলত ঠাই দি কবিক উদ্ধাৰ কৰে।\nAlso Read: বিষাদ যোগ Class 10\nদশম শ্ৰেণী অসমীয়া পাঠ ১\n(গ) তােমাৰ চৰণ দুই মােৰ মহা ধন।\nভকত জনেৰ নিজ তুমিসে জীবন।”\nসংগতিঃ উদ্ধৃত পদফাকি আমাৰ পাঠ্যপুথি সাহিত্য-সুবাসৰ মহাপুৰুষ শ্ৰী শ্রী মাধৱদেৱ বিৰচিত বৰগীত’ পাঠটিৰ পৰা লােৱা হৈছে।\nপ্রসংগঃ পদফাকিৰ জৰিয়তে মহাপুৰুষজনাই কৈছে যে, ভগৱানৰ চৰণতে ভক্তসকলৰ প্রকৃত জীৱন আৰু ভক্তসকলৰ বাবে ভগৱানৰ চৰণ দুখনেই\nহ’ল অমূল্য সম্পদ।\nব্যাখ্যাঃ কৃষ্ণ হ’ল পৰম পুৰুষ ভগৱান। তেওঁ আচলতে ভকতৰ অধীন। যিজন নিষ্কাম ভকত তেওঁকহে ভগৱানে ধৰা দিয়ে। কবিৰ মতে কৃষ্ণৰ চৰণ দুখনি তেওঁৰ বাবে মহাধন। ভকতৰ বাবে কৃষ্ণই হৈছে একমাত্র মুক্তিদাতা। কৃষ্ণই ভকতৰ মনােবাঞ্ছা পূৰণ কৰিবলৈ ভক্তকে পৰীক্ষা কৰে। গতিকে হৰিয়ে যেন এবাৰলৈ তেওঁক অর্থাৎ ভকতক কৃপা কৰে, এয়ে কবিৰ একমাত্র প্রার্থনা।\nপ্রঃ ৬। সনক সনন্দ যােগী যাহাকু ধিয়ায়’\nসকল নিগমে যাক বিচাৰি নপায়।” —তাৎপর্য বিচাৰ কৰাঁ।\nউঃ ইয়াত পৰম পুৰুষ ভগৱান শ্রীকৃষ্ণৰ কথা কোৱা হৈছে। কৃষ্ণই অপাৰ মহিমাৰে সংসাৰৰ দুখ মােচন কৰিছে। তেওঁ নিৰাকাৰ আৰু তেওঁৰ লীলা অপাৰ। সনক, সনন্দৰ দৰে যােগীয়েও ধ্যান কৰি তেওঁৰ মহিমা বুজিব নােৱাৰে। তেনেস্থলত পৰমেশ্বৰৰ মহিমা নিজকে অধম বুলি কৈ মাধৱদেৱে কেনেকৈ বুজিব পাৰিব। এই কথাকেই পদকিৰ মাজেৰে কবিয়ে ব্যক্ত কৰিছে।\n১/তলত দিয়া শব্দকেইটাৰ আধুনিক ৰূপ লিখা ?\nনপাৰস্তু, কেনে, ভৈলােহাে, তুমিসে,জনেৰ , ।\nশব্দ আধুনিক ৰূপ।\nজনেৰ জনৰ, সকলৱ\nClass 10 Assamese Borgeet Question Answer\nব্ৰজাৱলী ভাষাৰ বৈশিষ্ট্যসমূহ উল্লেখ কৰা।\nউঃ ব্ৰজাৱলী ভাষাৰ বৈশিষ্ট্যসমূহ হলঃ\n(ক) ব্ৰজাৱলী হ’ল মধ্যযুগীয় বৈওৱ কবিসকলে ব্যৱহাৰ কৰা এক কৃত্রিম সাহিত্যিক ভাষা।\n(ঘ) এই ভাষাই উৰিষ্যা, বংগ আৰু অসমত থলুৱা ভাষাৰ মিশ্ৰণেৰে কিছু সুকীয়া স্থান গ্রহণ কৰিছে।\n(ও) ব্ৰজাৱলী ভাষাটো শক্তিশালী হােৱাৰ উপৰি প্ৰচুৰ স্বৰধ্বনি প্রয়ােগ হােৱাৰ বাবে ই অতি শ্রুতি মধুৰ হৈ পৰিছে।\n(ক) মাধৱদেৱৰ কেতিয়া আৰু কত জন্ম হৈছিল ?\nউঃ মাধৱদেৱৰ ১৪৮৯ চনত লক্ষীমপুৰ জিলাৰনাৰায়ণপুৰৰ লেটেকুপুখুৰীত জন্ম হৈছিল।\nউঃ মাধৱদেৱৰ পিতৃৰ নাম গােবিন্দগিৰি ভূঞা আৰু মাতৃৰ নাম মনােৰ আছিল।\n(গ) মাধৱদেৱ কাৰ প্রিয় শিষ্য আছিল ?\nউঃ মাধৱদেৱ মহাপুৰুষ শ্ৰীমন্ত শংকৰদেৱৰ প্রিয় শিষ্য আছিল।\nউঃ মাধৱদেৱৰ ৰচিত বৰগীতৰ সংখ্যা ১৫৭ টা।\nপ্র: বৰগীত মূলভাব লিখা\nপ্রঃ বৰগীতৰ তিনিটা লক্ষণৰ বিষয়ে লিখা।\nপ্রঃ মাধৱদেৱৰ সাহিত্যিক জীৱনৰ কীর্তিস্তম্ভ কি?\nউঃ মাধৱদেৱৰ সাহিত্যিক জীৱনৰ কীতিস্তম্ভ হ’ল নামঘােষা।


পুতলা বিক্ৰী কৰা ছোৱালীজনী( - গৌতম কাশ্যপ) - সাহিত্য ডট অৰ্গ\n“সন্ধিয়া সময় কণত এই ঠাই টুকুৰা বৰ মনমোহা হৈ পৰে নহয় নে? ” দূৰ দিগন্তত অস্ত যাব খোজা বেলি টিৰ ফালে চাই শ্ৰেয়াই কৈ উঠিল৷\nমোৰ দুচকুৱে তাইৰ দৃষ্টিক অনুসৰন কৰিলে৷ লুইতৰ বিশাল বুকুত মাৰ যাব খোজা বেলি টিৰ সোণালী আভা বিচ্ছুৰিত হৈ পানীৰ মাজত এক ৰঙৰ খেলা কৰিছিল৷ যাৰ সৌন্দৰ্য্য মোৰ দৰে মানুহৰ বাবে ভাষাৰে প্ৰকাশ কৰা এক প্ৰকাৰৰ অসম্ভৱ আছিল৷\nউজান বজাৰৰ এই ঘাটটো শ্ৰেয়া আৰু মোৰ অতি প্ৰিয়৷ সন্ধিয়া প্ৰায়েই খোজ কাঢ়ি এপাক মৰাটো আমাৰ একপ্ৰকাৰৰ দৈনন্দিন অভ্যাসত পৰিনত হৈছিল৷ মাজে মাজে এঘণ্টা দুঘণ্টা ইয়াতেই বহি আমি সময় পাৰ কৰো৷ দিনৰ ভাগত ঠাই কণ এটি ব্যস্ত নদী ঘাটলৈ পৰিবৰ্তন হয়৷ উমানন্দলৈ যোৱা যাত্ৰীৰে ঘাট টো ভৰি পৰে৷ পুৱা দহ বজাৰ পৰা আবেলি চাৰি বজালৈ উমানন্দলৈ অহা যোৱা কৰা ফেৰী চলে ইয়াৰ পৰা৷\n“এবাৰ উমানন্দ লৈ যাব লাগিছিল বুজিছা৷ ” শ্ৰেয়ালৈ চাই ক’লো৷\n“তুমি হে নিনিয়া এবাৰো মোক৷ মোৰ যে কিমান দিনৰ পৰা যাবলৈ মন গৈ আছে৷ ” অভিমানেৰে ক’লে তাই৷\nএই সপ্তাহতে এবাৰ উমানন্দ লৈ এটা পাক মাৰিব লাগিব মনতে ভাবিলো৷\nসন্ধিয়া সময়ত ইয়াত মানুহৰ সংখ্যা সেৰেঙা হৈ আহে৷ দুজনমান কুহিয়াৰৰ ৰস বিক্ৰী কৰা বেপাৰী, গোমধান কয়লাৰ জুইত সেকি বিক্ৰী কৰা দুজনীমান মহিলা আৰু এটা চানা বেপাৰীৰ বাহিৰে বেলেগ দোকান-পোহাৰ নাই ঘাট টোত৷ সন্ধিয়া সময়ত ঘাট টিলৈ বেছিকৈ ওচৰে পাজৰে থকা হোষ্টেলৰ ল’ৰা ছোৱালীৰ জাক, কেইহাল মান প্ৰেমিক প্ৰেমিকাৰে আগমন ঘটে৷ দুই তিনিটা মান ল’ৰাক নদীৰ কাষত বহি ভাঙ হুপি থকাও প্ৰায়েই দেখা পোৱা যায়৷\nলাহে লাহে আন্ধাৰ নামি আহিছিল৷ চিগাৰেট এটাৰ প্ৰয়োজন অনুভৱ কৰিলো৷\n“চিগাৰেট এটা আনো ৰ’ৱা” শ্ৰেয়াক ক’লো৷\n“মোলৈ লাইট বা ব্লেক এটা আনিবা না৷ ” তাই ক’লে৷\nসাধাৰণতে ল’ৰা বোৰক প্ৰেমিকাই চিগাৰেট এৰিবলৈ বাধ্য কৰে, কিন্তুু আমাৰ ক্ষেত্ৰত সেয়া একেবাৰেই বিপৰীত হৈ পৰিছে৷ মোৰ লগত থাকি থাকি তাইও মাজে এটা দুটা চিগাৰেট হুপিবলৈ লোৱা হৈছে৷ কথাটো ভাৱি হাঁহি উঠিল৷\n“কি হ’ল? কিয় হাঁহিলা? ” মোলৈ চাই প্ৰশ্ন কৰিলে তাই৷\n“একো নাই, বচ এনেই৷ ” উত্তৰ দিলো৷\nউঠি যাবলৈ লওঁতে প্ৰায় ন-দহ বছৰীয়া ছোৱালী এজনীয়ে মোৰ বাট আগুছি ধৰিলে৷\n“দাদা কিবা কিনক না৷ ” মোলৈ চাই কৈ উঠিল৷\nছোৱালী জনীলৈ লক্ষ্য কৰিলো৷ হাতত সৰু সৰু ৰঙা নীলা লাইট জলা পুতলা, পিংপং বল ইত্যাদি৷ পিন্ধনত এটা মলিয়ন ফ্ৰক৷ আৰু এযোৰ নিষ্পাপ কৰুণ চকু৷ ছোৱালী জনীয়ে বৰ আশাৰে আমালৈ চাই ৰ’ল৷ জীৱনৰ জটিলতা বুজি নোপোৱা সৰল মুখ খন আৰু গভীৰ আশাৰে ভৰা শেতা পৰা চকুযুৰিলৈ চাই দুখ লাগিল৷ কিন্তুু হঠাৎ উপলব্ধি কৰিলো যে এই কণমানি জনীয়ে খেলা ধূলা কৰা বয়সত বস্তু বিক্ৰী কৰি উপাৰ্জন কৰিব লগা হৈছে যেতিয়া জীৱনৰ জটিলতা খিনি হয়তো আমাতকৈ বহু বেছি দেখা পাইছে৷\n“চোৱাচোন ইমান টিকলি জনীয়ে এইবোৰ বিক্ৰী কৰিব লগা হৈছে৷ কিবা কিনো আহা না৷” শ্ৰেয়ায়ে মোৰ ফালে চাই ক’লে৷\nযদিও মোৰ মনত কণমানি জনীলৈ সহানুভূতি জাগিছিল তথাপি অদৰকাৰী খেলনা কিছুমান কিনাৰ বৰ এটা আগ্ৰহ নাছিল৷ তাতে মাহটোৰ শেষৰ সময়৷ পইচাৰ নাটনি হৈ আছিল৷\n“কিনো কৰিম এইবোৰ কিনি? ” শ্ৰেয়ালৈ চাই উত্তৰ দিলো৷\n“আৰে এটা কিনি মোকেই গিফ্ট কৰা না৷ আৰু এদিন চিগাৰেট নোখোৱাকৈ থাকিব পাৰিম টো আমি৷ ” তাই ক’লে৷\nতাই ঠিকেই কৈছিল যেন লাগিল মোৰ৷ প্ৰতি দিনেই চিগাৰেটৰ নামত কিমান টকাৰ শ্ৰাদ্ধ কৰো৷ এদিন সেইখিনি আন কামত ব্যৱহাৰ কৰিলে যদি কাৰোবাৰ সহায় হয় তাত আপত্তি ক’ত৷\n“এই লাইট জ্বলা পিংপং বল টোৰ দাম কিমান?” কণমানি জনীক সুধিলো৷\n“তিছ টকা” তাই বল টো আগবঢ়াই দিলে৷\n“হেই বেছি দাম কৈছা৷ বিছ টকা লোৱা৷ ” দৰদাম কৰাৰ চেষ্টা কৰিলো৷\nতাই মূৰ লৰাই অসন্মতি প্ৰকাশ কৰিলে৷\n“নালাগে দিয়া তেন্তে৷ ” মই কলো৷\nনালাগে বুলি কলে তাই দাম কমাব বুলি মই নিশ্চিত আছিলো৷ সাধাৰণতে বস্তু বিক্ৰী কৰোতে দাম বঢ়াই কয় আৰু গ্ৰাহকে নালাগে বুলো কলেহে দাম কমাবৰ বাবে ৰাজী হয় বেপাৰী বোৰ৷ কিন্তুু আমাক আচৰিত কৰি কণমানি জনীয়ে এটা শেতা হাঁহি মাৰি আঁতৰি যাবলৈ ওলাল৷\n“ৰ’ৱা৷ এয়া লোৱা ত্ৰিশ টকা৷ ” এইবুলি তাইৰ ফালে তিনি খন দহটকীয়া নোট আগবঢ়াই দি পিংপং বল টো ৰাখি থলো৷\nবলটি শ্ৰেয়া লৈ আগবঢ়াই দিয়াত তাই এটি মৰমলগা হাঁহি উপহাৰ দিলে৷\nকণমানিজনী আমাৰ কাষৰ পৰা আঁতৰ হ’ল৷ এনেতে আন এটি ন-দহ বছৰীয়া ল’ৰা কাষ চাপি আহিল৷\n“দাদা দহ টকা দিয়ক না৷ ভোক লাগিছে দাদা৷ দিনটো একো খোৱা নাই দাদা৷ দিয়ক না দাদা৷ ” এই বুলি ল’ৰা টোৱে পেনপেনাই আমাৰ লগত লাগি থকা আৰম্ভ কৰিলে৷\n“মাকৈ খাবি? ” সুধিলো তাক৷\nসি সন্মতিৰে মূৰ দুপিয়ালে৷ কাষৰ কয়লাৰ জুইত সেকি গোমধান বিক্ৰী কৰা মহিলা গৰাকীৰ পৰা দহ টকা দি এটা গোমধান কিনি দিলো তাক৷\n“থেংকিউ দাদা৷ ” এইবুলি কৈ সি মাকৈ চোবোৱাত লাগিল৷ আমি দুয়ো তাৰ কথাত মিচিকিয়াই হাঁহিলো৷\nঅলপ দূৰৰ পৰা সেই খেলনা বিক্ৰী কৰা কণমানি জনীয়ে সকলো লক্ষ্য কৰি থকা চকুত পৰিল আমাৰ৷ শিশুৰ মন৷ হয়তো তাইৰো গোমধান খাবৰ মন গৈছিল৷ হঠাৎ তাইৰ চকু দুটি উজলি উঠিল৷ পকেটৰ পৰা বল বিক্ৰী কৰি পোৱা ত্ৰিশ টকাৰ পৰা তাই এখন দহটকীয়া নোট উলিয়াই ল’লে৷ কিন্তুু আগবাঢ়িব আহিব লৈও তাই থমকি ৰ’ল৷ তাইৰ চকুযুৰিৰ উজ্জ্বলতা খিনি ম্লান পৰিল আৰু আমাক আচৰিত কৰি দহটকীয়া খন ফ্ৰকৰ পকেটত ভৰাই লাহে লাহে দূৰলৈ আঁতৰি গ’ল৷ মনটো বেয়া লাগিল মোৰ৷\n“তাইকো এটা গোমধান কিনি দি আহো ৰ’ৱা৷ ” শ্ৰেয়ালৈ চাই কলো৷\n“নালাগে দিয়া৷ তাই এতিয়াৰে পৰা স্বাৱলম্বী হ’বলৈ শিকিছে৷ কষ্ট কৰি আজিৰ দিনটোৰ বাবে উপাৰ্জন কৰিলে৷ খুজিবলৈ শিকা নাই তাই৷ আমি জোৰ কৰি সেই অভ্যাস তাইৰ মাজত সুমুৱাই নিদিও দিয়া৷ ” শ্ৰেয়াই কৈ উঠিল গহীন হৈ৷ তাইৰ মাজত গভীৰ আত্মবিশ্বাস দেখা পালো৷\nহঠাৎ কণমানীজনীৰ প্ৰতি বুকুত বহুত বেছি মৰম আৰু শ্ৰদ্ধা জাগি উঠিল৷ এখুজ দুখোজ কৈ আঁ‌তৰি গৈ আন্ধাৰৰ মাজত নোহোৱা হৈ পৰা লৈ তাইৰ ফালে চাই ৰ’লো৷\n← “মোৰ দেউতা মৰিল“ (– দেৱ প্ৰতিম)\nএটা বলিয়া গল্প (— ধ্ৰুৱ কাশ্যপ) →


বয়সৰ জোখ — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / বয়সৰ জোখ\nবয়স হ’লে ছাল শোটোৰা শোটোৰ হয়। সেইবোৰ আঁতৰাবলৈ আপুনি ব্যয়বহুল ক্ৰীম ব্যৱহাৰ কৰিব পাৰে, প্ৰসাধনী অস্ত্ৰোপচাৰ কৰাব পাৰে, লেজাৰ অপসাৰণ ব্যৱস্থা কৰিব পাৰে অথবা বট’ক্সৰ বেজী ল’ব পাৰে। এই আটাইবোৰ কিন্তু উপৰুৱা। এইবোৰে শৰীৰৰ অন্তৰ্ভাগৰ কোনো পৰিৱৰ্তন আনিব নোৱাৰে। বয়সৰ ছাপ ৰুধিবলৈ নিয়মিত ব্যায়াম কৰক। ফল স্থায়ী হ’ব।\nবয়সৰ দুটা দৃষ্টিকোণ আছে। এটা হ’ল সময় সংক্ৰান্তীয়। জন্মৰ দিনাৰপৰাই এই বয়স গণনা কৰা হয়। আপুনি কিমান দিন, মাহ, বছৰ অতিক্ৰম কৰিলে, সেয়া সময় সংক্ৰান্তীয় বয়স। কিন্তু প্ৰকৃত বয়স হ’ল জৈৱিক বয়স। আপোনাৰ শৰীৰ তন্ত্ৰৰ বৰ্তমান অৱস্থা কি, সিয়ে জৈৱিক বয়স সূচায়। এই দুই ধৰণৰ বয়স একে নহ’বও পাৰে। সময়ৰ হিচাপত এজন ব্যক্তিৰ বয়স ৩০ বছৰ হ’ব পাৰে। কিন্তু শৰীৰ আৰু মনৰ অৱস্থা ৪৫ বছৰীয়া ব্যক্তিৰ নিচিনা হ’ব পাৰে। তেওঁৰ ওজন জোখৰ নহৈ অধিক বা কম হ’ব পাৰে। তেওঁৰ চলন মন্থৰ হ’ব পাৰে। শৰীৰৰ ৰোগ প্ৰতিৰোধী প্ৰক্ৰিয়া দুৰ্বল হ’ব পাৰে, যাৰ ফলত সঘনে বিভিন্ন সংক্ৰমণৰ বলি হ’ব পাৰে। তেওঁ ডায়েবেটিছ, উচ্চ ৰক্তচাপ, হৃদৰোগ আদি নানাবিধ ক্ষয়ংকৰী জীৱনশৈলী ৰোগত ভূগিব পাৰে। সম্প্ৰ্তি এনে ধৰণৰ ব্যক্তি যথেষ্ট সংখ্যক দেখা যায়। সময়ৰ জোখত ডেকা, কিন্তু শাৰীৰিকভাৱে বহু বেছি বয়সীমা যেন লাগে।\nআনহাতে কিছুমান ব্যক্তি সময়ৰ জোখত ৪৫ বছৰীয়া হ’ব পাৰে, কিন্তু শক্তি, সহনশীলতা, সামৰ্থ্য, মানসিক শক্তি আৰু তজবজীয়া ভাবৰ বাবে তেনে লোকক ২৫ বছৰীয়া যেন লাগিব পাৰে।\nজৈৱিক বা প্ৰকৃত বয়স জোখাৰ্ মাপকাঠী কি?\nৰক্তচাপ, তেজত চেনিৰ মাত্ৰা, দৃষ্টিশক্তি, হাওঁফাওঁ, হৃৎপিণ্ড, ছালৰ স্ফীতি আদিৰ অৱস্থা, শক্তিৰ মাত্ৰা, শাৰীৰিক অৱস্থা, মাংসপেশীৰ কাঠিন্য, মানসিক প্ৰখৰতা, শৰীৰত চৰ্বিৰ পৰিমাণ, শৰীৰৰ কৰ্মক্ষম স্তৰ, যেনে- হৃৎপিণ্ড আৰু ৰক্ত সঞ্চালন প্ৰক্ৰিয়াৰ সহনক্ষমতা, নমনীয়তা, ক্ষিপ্ৰতা, সংবেদনত্ব সন্তুলন, সমন্বয় আদিয়েই হৈছে জৈৱিক বয়সৰ মাপকাঠী।\nপ্ৰকৃত বা জৈৱিক বয়স কেনেকৈ নিৰ্ণয় কৰা হয়?\nপ্ৰথম কথা হ’ল জিন। জিনৰ স্বাস্থ্য, জিনৰ যদি কোনো ক্ৰ্টি নাথাকে, তেনেহ’লে অধিক বয়সতো শৰীৰ আৰু মনৰ স্বাস্থ্য ভালে থাকিব পাৰে। কিন্তু বাৰ্দ্ধক্যৰ চূড়ান্ত নিৰ্ণায়ক হ’ল পৰিবেশ আৰু জীৱনশৈলী। আপোনাৰ জিন সুস্থ হ’ব পাৰে। কিন্তু যদি আপুনি ধূমপান কৰে, অধিক মদ্যপান কৰে, মাদক দ্ৰৱ্য ব্যৱহাৰ কৰে আৰু অস্বাস্থ্যকৰ জীৱন যাপন কৰে, তেনেহ’লে জৈৱিক বয়সৰ দ্ৰুত বৃদ্ধি কৰাৰ সম্ভাৱনা থাকে। পৰিবেশৰ প্ৰদূষণেও জৈৱিক বয়সৰ ওপৰত বিৰূপ প্ৰতিক্ৰিয়া কৰিব পাৰে।\nতাৰ পিছতে হ’ল খাদ্য। ফল, শাক-পাচলি, বগৰী জাতীয় ফল, সম্পূৰ্ণ পৰিষ্কাৰ নকৰা গোটা দানা শস্য(চাউল, গম আদি), দাইল আদিত যথেষ্ট পৰিমাণে ভোজ্য আঁহ আৰু মুক্ত মূলক ৰোধী দ্ৰব্য থাকে। এনে খাদ্য স্বাস্থ্যসন্মত। স্বাস্থ্যৰক্ষা তথা জৈৱিক বয়স কমাই ৰখাৰ অন্য এক উপাদান হ’ল নিয়মিত ব্যায়াম। দৌৰা, দ্ৰুতগতিত খোজকঢ়া, চাইকেল চলোৱ, সাঁতোৰা, বায়ৱীয় ব্যায়াম আদি ফলপ্ৰসূ ব্যয়াম।\nবয়সৰ লগে লগে শৰীৰ অঙ্গসমূহৰ নমনীয়তা হ্ৰাস পায়। নমনীয়তা বৰ্তাই ৰাখিবলৈ ব্যায়ামৰ উপৰি ধ্যান, যোগাভ্যাস, অঙ্গবিস্তাৰ আদি কৰা প্ৰয়োজন। এনে কৰিলে নমনীয়তা বাহাল থকাৰ উপৰি বিষ হোৱাৰ সম্ভাৱনা হ্ৰাস পায় আৰু মাংসপেশী সবল আৰু আটিল হৈ থাকে তথা শৰীৰৰ সন্তুলন ৰক্ষা কৰে।\nষ্ট্ৰেছ আমাৰ দৈনন্দিন জীৱনৰ অংগ। ষ্ট্ৰেছ সম্পূৰ্ণৰুপে নাইকিয়া কৰিব নোৱাৰে। এনে কৰা উচিতো নহয়। অত্যাধিক ষ্ট্ৰেছ নিয়ন্ত্ৰণ কৰা প্ৰয়োজন। তাৰ বাবে ধ্যান, পৰ্যাপ্ত বিশ্ৰাম, জীৱনশৈলীৰ পৰিবৰ্তন, সময়ানুৱৰ্তিতা আদিয়ে ষ্ট্ৰেছ নিয়ন্ত্ৰণ কৰাত সহায় কৰে। নিয়ন্ত্ৰিত ষ্ট্ৰেছে আমাৰ স্বাস্থ্যৰক্ষা তথা জৈৱিক বয়স কমাই ৰখাত সহায় কৰে। চখৰ কাম, পৰিয়াল আৰু বন্ধুৰ সৈতে সময় কটোৱা আদিয়েও ষ্ট্ৰেছ নিয়ন্ত্ৰণত সহায় কৰে। আপুনি ভালপোৱা কিবা কাম কৰক, পৰিয়াল আৰু সন্তানৰ সৈতে সময় কটাওক, জীৱনশৈলীৰ সুস্থ পৰিৱৰ্তন কৰক- সুস্বাস্থ্যৰে দীৰ্ঘ জৈৱিক জীৱন কটাব পাৰিব।\nমগজু সতেজ আৰু সক্ৰিয় কৰি ৰাখক। শৰীৰ আৰু মন সক্ৰিয় কৰি ৰাখিলে বাৰ্দ্ধক্যৰ প্ৰক্ৰিয়া মন্থৰ হয় বুলি প্ৰমাণিত হৈছে।\nসময় সংক্ৰান্তীয় অভিজ্ঞতা আৰু পৰিপক্কতাৰ লগতে ডেকা বয়সৰ শৰীৰ এটাৰ অধিকাৰী হোৱাটো নিশ্চয় সকলোৰে কাম্য। সময় সংক্ৰান্ত্বৃদ্ধি হোৱাটো অৱশ্যম্ভাৱী। কিন্তু ইচ্ছা আৰু চেষ্টা থাকিলে জৈৱিক বয়স কমাই ৰাখিব পাৰি। বৃদ্ধ বয়সতো আপুনি স্বতন্ত্ৰ আৰু সৃষ্টিশীল জীৱন যাপন কৰিব পাৰে।\nলিখকঃ জীৱন দত্ত বৰুৱা\nবিজ্ঞান সন্মত ব্ৰইলাৰ পালন


কংগ্ৰেছ শক্তিশালী হ'ব কেনেকৈ? কাকত-TVৰ সম্পাদকৰে আলোচনাত বহিল APCCৰ সভাপতি ভূপেন বৰা– News18 Assam\nকংগ্ৰেছ শক্তিশালী হ'ব কেনেকৈ? কাকত-TVৰ সম্পাদকৰে আলোচনাত বহিল APCCৰ সভাপতি ভূপেন বৰা\n»কংগ্ৰেছ শক্তিশালী হ'ব কেনেকৈ? কাকত-TVৰ সম্পাদকৰে আলোচনাত বহিল APCCৰ সভাপতি ভূপেন বৰা\nUpdated:September 20, 2021, 7:29 PM IST\nমৰিয়ণীৰ মহাপাপীক ৰাইজে ভোট নিদিয়ে: ভূপেন\nLast Updated: September 20, 2021, 7:29 PM IST\nবাৰম্বাৰ ৰাইজে বিৰোধীৰ আসনলৈ প্ৰক্ষেপ কৰা কংগ্ৰেছক কেনেকৈ শক্তিশালী কৰিব পাৰি? এই বিষয়কলৈ সোমবাৰে গুৱাহাটীৰ এখন হোটেলত আলোচনাত বহিল প্ৰদেশ কংগ্ৰেছৰ সভাপতি ভূপেন বৰা ৷ ৰাজ্যৰ একাংশ বাতৰি কাকত আৰু টিভি চেনেলৰ সম্পাদকৰ সৈতে আলোচনাত বহি পৰামৰ্শ ল'লে প্ৰদেশ কংগ্ৰেছৰ সভাপতিয়ে ৷\nআসন্ন উপ নিৰ্বাচনৰ সন্দৰ্ভতো কেতবোৰ আলোচনা হয় সোমবাৰৰ বৈঠকত ৷ উপ নিৰ্বাচন অকলে খেলাৰ বাবেই এই পৰ্যন্ত চিন্তা চৰ্চা কৰি আছে বুলি বৈঠকৰ অন্তত সদৰি কৰে সভাপতি ভূপেন বৰাই ৷ ইপিনে মৰিয়নি সমষ্টিৰ উপ নিৰ্বাচন সন্দৰ্ভত সাংবাদিকে কৰা এক প্ৰশ্নৰ উত্তৰত ভূপেন বৰাই ক'লে- “মহাপাপীক ৰাইজে ভোট নিদিয়ে ৷”\nFirst published: September 20, 2021, 7:29 PM IST


republicne, Author at Republic NE\nআকৰ্ষণীয় অফাৰেৰে শিৱসাগৰত শনিবাৰে তিনিদিনৰ বাবে আৰম্ভ হ’ল ‘হিৰ’ চেলচ্ কাৰ্ণিভেল’\nলাহৰীঘাটত অচিনাক্ত কনমানি কন্যা শিশু উদ্ধাৰ\nআজি ঘোষিত হ’ব বটদ্ৰৱাৰ জঘন্য বলাত্‍কাৰ কাণ্ডৰ অভিযুক্ত জাকিৰ হুছেইনৰ শাস্তি\nডিগবৈৰ ৰামনগৰত ট্ৰাকৰ চেপাত মহিলাৰ মৃত্যু\nকলিয়াবৰৰ বানবিধ্বস্ত এলেকাত ৪ মাহৰ পাছতো বানাক্ৰান্তই নাপালে সাহাৰ্য\nগোলাঘাটৰ পুলিবৰ ভঙাগাঁৱত সংঘটিত পথ দুৰ্ঘটনাত তিনিজন আহত\nগুৱাহাটীত বিজেপিৰ সংখ্যালঘু মৰ্চাৰ ৰাষ্ট্ৰীয় সভাপতি আৰু সম্পাদকৰ বিশেষ সংবাদমেল; সংখ্যালঘুৰ উন্নয়নত বিজেপি বুলি মন্তব্য\nঅসম নাট্য সন্মিলনৰ উদ্যোগত গৌৰীসাগৰত ৬ দিনীয়া মুকাভিনয় কৰ্মশালা\nডিজিটেল ডেস্ক, ৰিপাব্লিক এন. ই., গুৱাহাটী, ১২ মে’, ২০২০ঃ- সুদীৰ্ঘ যাত্ৰাৰ অন্ত পেলাই অৱশেষত গুৱাহাটীত উপস্থিত হ’ল জনপ্ৰিয় কন্ঠশিল্পী জুবিন গাৰ্গ। প্ৰাপ্ত তথ্য অনুসৰি, ক্ষন্তেক সময়ৰ পূৰ্বে সুদূৰ মুম্বাইৰ পৰা পত্নীসহ আহি অসম পায়হি জনপ্ৰিয় কন্ঠশিল্পীজন। উল্লেখযোগ্য যে, বিগত ৮ মে’ত এখন বাছেৰে পত্নী গৰিমা শ‌ইকীয়া গাৰ্গৰ সৈতে যাত্ৰা আৰম্ভ কৰা জুবিন গাৰ্গ আজি পুৱতি …\nডিজিটেল ডেস্ক, ৰিপাব্লিক এন. ই., গুৱাহাটী, ১১ মে’, ২০২০ঃ- মাৰাত্মক COVID-19ৰ সন্ত্ৰাসত সমগ্ৰ দেশৰ ভিতৰতে আটাইতকৈ বেছি নেতিবাচক প্ৰভাৱ পৰিছে মহাৰাষ্ট্ৰত। প্ৰাপ্ত তথ্য অনুসৰি, বাতৰি লিখা পৰলৈকে ৰাজ্যখনত COVID-19ত আক্ৰান্তৰ সংখ্যা ২২,১৭১ জনলৈ বৃদ্ধি হোৱাৰ বিপৰীতে ৮৩২ জন লোকৰ মৃত্যু হৈছে। উল্লেখযোগ্য যে, দেশখনত ক’ৰোণাই সৰ্বাধিক প্ৰভাৱ পেলোৱা ৰাজ্যৰ দ্বিতীয় স্থানত গুজৰাট থকাৰ লগতে তৃতীয় …\nডিজিটেল ডেস্ক, ৰিপাব্লিক এন. ই., গুৱাহাটী, ১১ মে’, ২০২০ঃ- বিশ্বৰ আন আন ঠাইৰ লগতে আমাৰ দেশ ভাৰতবৰ্ষতো ক্ৰমাৎ বৃদ্ধি হৈ গৈ আছে ক’ৰোণাক্ৰান্ত লোকৰ সংখ্যা। আজিৰ দিনটোৰ বাতৰি লিখা সময়লৈকে দেশখনত মাৰাত্মক ভাইৰাছবিধত আক্ৰান্ত লোকৰ সংখ্যা ৬৭,১৫২ জনলৈ বৃদ্ধি হোৱাৰ বিপৰীতে ২,২০৬ জন লোক মৃত্যুমুখত পৰিছে। উল্লেখযোগ্য যে, কেন্দ্ৰীয় স্বাস্থ্য ও পৰিয়াল কল্যাণ মন্ত্ৰালয়ে প্ৰকাশ …\nডিজিটেল ডেস্ক, ৰিপাব্লিক এন. ই., গুৱাহাটী, ১১ মে’, ২০২০ঃ- মাৰাত্মক COVID-19এ বেয়াকৈ ক্ষতিগ্ৰস্ত কৰিছে বিশ্বৰ সৰ্বশক্তিমান দেশ আমেৰিকা যুক্তৰাষ্ট্ৰক। প্ৰাপ্ত তথ্য অনুসৰি, বাতৰি লিখা পৰলৈকে দেশখনত COVID-19ত আক্ৰান্তৰ সংখ্যা ১৩,৭৬,৩১৭ জনলৈ বৃদ্ধি পোৱাৰ বিপৰীতে ৮১,১৫৭ জনৰ মৃত্যু হৈছে। উল্লেখযোগ্য যে, এই ভাইৰাছবিধক ৰোধ কৰিবলৈ সৰ্বশক্তিমান দেশখনে আপ্ৰাণ প্ৰচেষ্টা অব্যাহত ৰাখিছে যদিও বৰ্তমানলৈকে দিনক দিনে ই …\nডিজিটেল ডেস্ক, ৰিপাব্লিক এন. ই., গুৱাহাটী, ১১ মে’, ২০২০ঃ- সাম্প্ৰতিক সময়ছোৱাত বিশ্বৰ চৌদিশে বিভীষিকাৰ ৰূপ লৈছে ক’ৰোণা ভাইৰাছে। কাৰণ এই মাৰাত্মক ভাইৰাছবিধত এতিয়ালৈকে বিশ্বৰ ৪২,৩১,৮৯৭ জন লোক আক্ৰান্ত হোৱাৰ বিপৰীতে ২,৮৫,৪৮০ জন লোকে মৃত্যুক সাৱটি লৈছে। উল্লেখযোগ্য যে, ক’ৰোণাৰ এই সংহাৰত আটাইতকৈ বেছি ক্ষতিগ্ৰস্ত হোৱা দেশৰ শীৰ্ষত আছে আমেৰিকা যুক্তৰাষ্ট্ৰ। বিশ্বৰ সৰ্বশক্তিমান দেশখনত ক’ৰোণাক্ৰান্ত ৰোগীৰ …\nমুখ্যমন্ত্ৰীসকলৰে প্ৰধানমন্ত্ৰীৰ ৬ ঘণ্টীয়া অনলাইন বৈঠক; কেইবাখনো ৰাজ্যৰ মুখ্যমন্ত্ৰীয়ে দিলে লকডাউন বৃদ্ধিৰ পৰামৰ্শ\nডিজিটেল ডেস্ক, ৰিপাব্লিক এন. ই., গুৱাহাটী, ১১ মে’, ২০২০ঃ- অৱশেষত অন্ত পৰিল দেশৰ সকলো ৰাজ্যৰ মুখ্যমন্ত্ৰীসকলৰে প্ৰধানমন্ত্ৰী নৰেন্দ্ৰ মোদীৰ অনলাইন বৈঠক। মাৰাত্মক ক’ৰোণা ভাইৰাছৰ বাবে দেশত চলি থকা সাম্প্ৰতিক পৰিস্থিতিক লৈ অনুষ্ঠিত হোৱা প্ৰায় ৬ ঘণ্টীয়া বৈঠকখনত প্ৰধানমন্ত্ৰী মোদীয়ে মুখ্যমন্ত্ৰীসকলৰ সৈতে COVID-19 সংক্ৰান্তীয় সকলো দিশ পৰ্যালোচনা কৰাৰ লগতে লকডাউন সন্দৰ্ভতো আলোচনা কৰে। উল্লেখযোগ্য যে, এই …\nসুখবৰ! ক’ৰোণামুক্ত হোৱা বঙাইগাঁৱৰ ৫ জন ক’ৰোণাক্ৰান্তক MMCৰ পৰা ৰিলিজ; টুইটাৰযোগে জনালে স্বাস্থ্যমন্ত্ৰী ড° হিমন্ত বিশ্ব শৰ্মাই\nডিজিটেল ডেস্ক, ৰিপাব্লিক এন. ই., গুৱাহাটী, ১১ মে’, ২০২০ঃ- শেহতীয়াকৈ দেখা দিয়া ক’ৰোণা সংকটৰ মাজতেই ৰাজ্যবাসীৰ বাবে কিছু সকাহ। কাৰণ ক’ৰোণামুক্ত হ’ল অসমৰ ৫ জনকৈ ক’ৰোণাক্ৰান্ত লোক। ক্ষন্তেক সময়ৰ পূৰ্বে স্বাস্থ্যমন্ত্ৰী ড° হিমন্ত বিশ্ব শৰ্মাই টুইটাৰযোগে জানিবলৈ দিয়া অনুসৰি গুৱাহাটীৰ মহেন্দ্ৰ মোহন চৌধুৰী চিকিসালয়ত চিকিৎসাধীন হৈ থকা বঙাইগাঁৱৰ ক’ৰোণাক্ৰান্ত লোককেইজন আৰোগ্য হোৱাত তেওঁলোকক হাস্পতালৰ পৰা …\nলোকসংস্কৃতিৰ বিশিষ্ট গৱেষক তথা বৰপেটাৰ সাহিত্যিক গকুল পাঠকৰ বিয়োগত মুখ্যমন্ত্ৰী সৰ্বানন্দ সোণোৱালৰ শোক প্ৰকাশ\nডিজিটেল ডেস্ক, ৰিপাব্লিক এন. ই., গুৱাহাটী, ১১ মে’, ২০২০ঃ- লোকসংস্কৃতিৰ বিশিষ্ট গৱেষক তথা বৰপেটাৰ বিশিষ্ট সাহিত্যিক গকুল পাঠকৰ বিয়োগত শোক প্ৰকাশ কৰিছে মুখ্যমন্ত্ৰী সৰ্বানন্দ সোণোৱালে। প্ৰাপ্ত তথ্য অনুসৰি, মুখ্যমন্ত্ৰীগৰাকীয়ে এক বাৰ্তাৰ জৰিয়তে দেওবাৰে ইহলীলা সম্বৰণ কৰা সাহিত্যিকগৰাকীয়ে জীৱনকালত একান্ত নিষ্ঠা আৰু ঐকান্তিকতাৰে অসমৰ সমাজ আৰু সাংস্কৃতিক জগতলৈ তেখেতে যি অৰিহণা আগবঢ়াই থৈ গ’ল, সেয়া ৰাজ্যবাসীয়ে …\nডিজিটেল ডেস্ক, ৰিপাব্লিক এন. ই., হাইলাকান্দি, ১১ মে’, ২০২০ঃ- দেশত চলি থকা তৃতীয় পৰ্যায়ৰ লকডাউনৰ মাজতেই দেওবাৰে হাইলাকান্দি আৰক্ষীয়ে এক সফল ড্ৰাগছবিৰোধী অভিযান সম্পন্ন কৰে। প্ৰাপ্ত তথ্য অনুসৰি, এক গোপন সূত্ৰৰ তথ্যৰ ভিত্তিত হাইলাকান্দি আৰক্ষী থানাৰ এটা দলে দেওবাৰে নিশা নাৰায়ণপুৰ গাঁৱত উক্ত অভিযানটো চলায়। উল্লেখযোগ্য যে, এই অভিযানকালত আৰক্ষীৰ দলটোৱে ৯ গ্ৰাম সন্দেহজনক হিৰ’ইন, …\nচাইকেলত পাচলি বিক্ৰীৰে পৰিয়াল পোহপাল দিয়া জানমণিক মটৰবাইক উপহাৰ দি ডিব্ৰুগড়ৰ উপ-আৰক্ষী অধীক্ষক পল্লৱী মজুমদাৰৰ মহানুভৱতা\nডিজিটেল ডেস্ক, ৰিপাব্লিক এন. ই., ডিব্ৰুগড়, ১১ মে’, ২০২০ঃ- চাইকেলত পাচলি বিক্ৰীৰে পৰিয়াল পোহপাল দিয়া ডিব্ৰুগড়ৰ জানমণি গগৈৰ কাষত উপস্থিত হ’ল জিলা উপ-আৰক্ষী অধীক্ষক পল্লৱী মজুমদাৰ। প্ৰাপ্ত তথ্য অনুসৰি, সোমবাৰে উপ-আৰক্ষী অধীক্ষকগৰাকীয়ে যুৱতীগৰাকীৰ স্বগৃহত উপস্থিত হৈ উপহাৰ দিলে ব্যৱসায়ৰ উপযোগী এখন মটৰবাইক। উল্লেখযোগ্য যে, বগীবিল অঞ্চলৰ এই যুৱতীগৰাকীয়ে বিগত সময়চোৱাত এখন চাইকেলেৰে ডিব্ৰুগড়ৰ বিভিন্ন স্থানত …


ৰাজ্যত গণতন্ত্ৰ শেষ হোৱাৰ ইংগিত! শপতগ্ৰহণৰ পাছতে ৰাজ্যপালৰ বিস্ফোৰক মন্তব্য - Prag News\nHomeব্ৰেকিং নিউজৰাজ্যত গণতন্ত্ৰ শেষ হোৱাৰ ইংগিত! শপতগ্ৰহণৰ পাছতে ৰাজ্যপালৰ বিস্ফোৰক মন্তব্য\nকলকাতা : দেশৰ পাঁচখন ৰাজ্যত নতুন চৰকাৰ গঠন হৈছে। নতুন মন্ত্ৰীয়ে দায়িত্ব গ্ৰহণ কৰিছে। কিন্তু এখন ৰাজ্যত নতুন চৰকাৰৰ সন্মুখত ঠিক দিয়া প্ৰত্যাহ্বান বৃহৎ হিচাপে চিহ্নিত হৈছে। ৰাজ্যখনৰ পৰিস্থিতি ইমানেই উদ্বেগজনক হৈ পৰিছে যে, খোদ ৰাজ্যপালে তাত গণতন্ত্ৰ বাছি নথকাৰ আশংকা ব্যক্ত কৰিবলগীয়া হৈছে। নিৰ্বাচনোত্তৰ হিংসাই জৰ্জৰিত কৰা পশ্চিমবংগৰ পৰিস্থিতিক লৈ আজি পুনৰ কঠোৰ প্ৰতিক্ৰিয়া প্ৰকাশ কৰিছে ৰাজ্যখনৰ ৰাজ্যপাল জগদীপ ধানখৰে।\nআৰু পঢ়িব পাৰিব : প্ৰথম সংবাদমেলতে নতুন মুখ্যমন্ত্ৰীয়ে দিলে আশাৰ বাৰ্তা, পঢ়ক সবিশেষ…\n২ মে’ত ঘোষিত ফলাফলত শাসকীয় তৃণমূল কংগ্ৰেছে চমকপ্ৰদ বিজয় সাব্যস্ত কৰাৰ পাছত ৰাজ্যখনত বিজেপি আৰু তৃণমূল কংগ্ৰেছৰ কৰ্মী তথা সমৰ্থকসকল সংঘাতত লিপ্ত হৈ পৰে। ভালেমান লোকে এই সংঘাতত প্ৰাণ হেৰুওৱাৰ লগতে বহু লোকে ঘৰ-বাৰী এৰি পলাবলগীয়া পৰিস্থিতিৰ সৃষ্টি হয়। দুয়োপক্ষই পৰিস্থিতি সন্দৰ্ভত পৰস্পৰক দোষাৰোপ কৰি আহিছে যদিও এই হিংসাক লৈ ৰাজ্য চৰকাৰৰ ওপৰত চাপ বৃদ্ধি কৰা পৰিলক্ষিত হৈছে।\nআজি ৰাজ্যপাল ধানখৰে এই সন্দৰ্ভত প্ৰতিক্ৰিয়া প্ৰকাশ কৰি কয় যে, ৰাজ্যখনৰ হিংসাত্মক পৰিস্থিতিৰ প্ৰকৃত ছবিখন ঢাকি ৰখা হৈছে। শাসকীয় তৃণমূল কংগ্ৰেছে বাস্তৱিক পৰিস্থিতিৰ সৈতে সঠিকভাৱে মোকাবিলা কৰা উচিত। সংবাদ প্ৰতিষ্ঠান এএনআইৰ আগত তেওঁ কয়, ‘নিৰ্বাচনোত্তৰ সময়ছোৱাত আমি ৰাজ্যখনত গভীৰ সংকটৰ সন্মুখীন হৈছোঁ। হিংসা আৰু লুটপাটৰ ঘটনাই এতিয়া গুৰুতৰ ৰূপ ধাৰণ কৰিছে। এই পৰিস্থিতি অতি উদ্বেগজনক।’ মমতা চৰকাৰৰ ৪৩গৰাকীকৈ মন্ত্ৰীয়ে আজি শপত লোৱাৰ পাছতে ৰাজ্যপালে এই মন্তব্য কৰিছে।\nমমতা চৰকাৰে হিংসাত্মক পৰিস্থিতিক ঢাকি ৰখাৰ চেষ্টা কৰা বুলি অভিযোগ কৰি ৰাজ্যপালে চৰকাৰৰ বাস্তৱিক পৰিস্থিতিৰ সৈতে মোকাবিলা কৰাৰ আহ্বান জনায়। ‘যদি আপোনাৰ ভোটটোৱেই আপোনাৰ মৃত্যুৰ কাৰণ হৈ পৰে বা আপোনাৰ সম্পত্তি ধ্বংসৰ কাৰণ হৈ পৰে, যদি আপোনাৰ ভোটটোৱেই আপোনাৰ ঘৰ অগ্নিসংযোগৰ কাৰণ হৈ পৰে তেন্তে ই গণতন্ত্ৰ নিশেষ হোৱাৰ এক সংকেত হিচাপে বিবেচিত হ’ব।’ ৰাজ্যপালে কয়।\nPrevious articleপ্ৰথম সংবাদমেলতে নতুন মুখ্যমন্ত্ৰীয়ে দিলে আশাৰ বাৰ্তা, পঢ়ক সবিশেষ…\nNext articleক’ভিড ভেকচিন লৈ কি বাৰ্তা দিলে বিৰাট, ঈশান্তে…